qundao/data-zh-poetry huggingface dataset:
咏怀·其七
作者：孙元衡
朝代：清

崇墉守其国，重介卫其身；岂云不足恃，未若疆无尘。民气贵和乐，太平如始春。造物久安静，丰功竟何人。居中思固位，出守复忧贫；履危谋可用，临难力自伸。坐使天下事，徵于笑与颦。下农没其世，应知天帝仁。
咏怀·其三
作者：孙元衡
朝代：清

沧洲百战地，乃是劫火馀。出没均异物，君子将焉如。不闻蛟龙穴，远藉鲵鲋居。发肤幸自完，可以还丘墟。向每闻其事，谈笑亦欷歔。焉知二十载，分圭守皇舆。玉斗既失坠，纽枢惟恐虚。黄虞去已远，伫立久踌躇。安得壶公杖，更驭奇肱车。
咏怀·其三十
作者：孙元衡
朝代：清

九皋鹤警露，九尾鸧警霜。微禽能变化，出群名故扬。饬躬古修士，守道如金汤。读书拔陈根，犹力耕我疆。崛起从人望，不异麟与凰。繄余拙禀气，蚩蚩等群氓。委身作秕稗，共此斗斛量。
咏怀·其九
作者：孙元衡
朝代：清

海平清可鉴，淹倏云峰高。天河耿耿气，入夜生风涛。风起青萍末，万物旋奔逃。走者当块鞠，飞者隐蓬蒿。猿猴慕厥类，鸾鹤亡其曹。壮夫柳生肘，儒士笔为刀。血气多变化，志虑从所操。立身重如岳，祸福犹纤毫。
咏怀·其二
作者：孙元衡
朝代：清

营丘鄙秦楚，霸业不可留。牛山果足叹，当始于爽鸠。况兹瀛壖外，日南一荒洲。拥主思自固，焉能迓天庥？嗟哉神龙裔，远逐蛟鱼游。天地忽崩瓦，窜伏逃羁囚。一龙五蛇俱，蜕骨归山丘。海邦富族类，化为公与侯。今车覆古辙，徒为万年忧。
咏怀·其二十
作者：孙元衡
朝代：清

濯我田中足，慨然游王畿。一命陟边徼，再命踰沧湄；万里恣新感，十年多故悲。庶事攻其短，修涂鞭我疲。问心纷变计，盈耳但卑词。岂无升斗禄，疗此朝夕饥；蓼虫徙葵藿，甘苦不相宜。
咏怀·其二十一
作者：孙元衡
朝代：清
体裁：古风

中原岂迮狭，南渡乘隆波。丹山届炎野，硌硌亦峨峨。道逢皆货殖，毂击肩相摩。当衢使猛气，家有人荷戈。诵读岂不闻，时藻空遮罗。考古觌疑字，无由订差讹。江汉故人在，我劳魂梦多！
咏怀·其二十一
作者：孙元衡
朝代：清

中原岂迮陕，南渡乘隆波。丹山届炎野，硌硌亦峨峨。道逢皆货殖，毂击肩相摩。当衢使猛气，家有人荷戈。诵读岂不闻，时藻空遮罗。考古觌疑字，无由订差讹。江汉故人在，我劳魂梦多！
咏怀·其二十七
作者：孙元衡
朝代：清

凤弹有公田，高低麦与谷。雨旸失天时，荒秽走群鹿。家园二顷馀，子母暗相黩。坚好尽锱铢，追呼益穷蹙。卑官类逋窜，徇此五年禄。黄齑一百瓮，素餐仍碌碌。栈栈荆棘中，悲风吟古屋。
咏怀·其二十三
作者：孙元衡
朝代：清

高张逸清响，澡雪盥垢氛。领会无始意，结交云中君。似谓鱼鸟乐，远殊竹帛勋。俗物眼中尽，笔砚良可焚。伏槛看丁子，纷陈皇古文。
咏怀·其二十九
作者：孙元衡
朝代：清

水光练天色，亭亭者余心。长风扇横波，逝日如已沈。藐躬忽忘返，与世为商参。海中有大鸟，修翎异凡禽。在天不厌高，在水不厌深。异境难久居，栖托求常林。徘徊枯与菀，中夜起哀音。
咏怀·其二十二
作者：孙元衡
朝代：清

川泽静幽默，杳然舒我情。靡草伏衢路，松声流太清。树兰十二亩，芬芳恰一生。念此山中物，顺性得所成。如何枯朽质，遥遥日南征。
咏怀·其二十五
作者：孙元衡
朝代：清

树萱以忘忧，采虻本疗郁。形骸踰阡陌，思虑殚枯菀。方寸不自理，牵情灰死物。奋欲亲黄庭，相将谢朱绂。三山道路遥，青精向谁乞。大块总艰辛，虾鱼同鼎沸。
咏怀·其二十八
作者：孙元衡
朝代：清

举头瞻碧落，与海混中边。朝光亦何满，夜色更澄鲜。两丸浮远界，列宿横飞烟。滔滔者奚适，苍苍兮无缘。理生一驹隙，所向恣缠绵。断我骨肉恩，南蛮共流年。娲鍊欲奚补，禽衔安可填。
咏怀·其二十六
作者：孙元衡
朝代：清

空宇本无声，自然发清响。含毫腼古今，操觚洞莽苍。思风吹言泉，大海春潮广。笔颖如剑锋，摧坚亦攻仰。亘古不平事，指画在孤掌。所思不能明，为君达遐想。搜刮及虫鱼，诛求到魍魉。珍驾税平林，延览得真赏。枕块憩虚恬，悠然成一往。方知功德外，音徽属吾党。
咏怀·其二十四
作者：孙元衡
朝代：清

青霞入修夜，流辉闇不扬。万籁聋其山，烟雨生微茫。章甫适遐域，行潜名未彰。熊虎不受缚，龟鱼乐深藏。随俗非所喜，渐磨良有方。胡绳自纚纚，顑颔奚足伤。昭质苟不亏，可以观四荒。
咏怀·其五
作者：孙元衡
朝代：清

天高听虽下，肃穆无所宣。风雷昔垂诫，乃以彰圣贤。后世重推测，数在固当然。昭昭且不鉴，愚悃况戋戋。古狂戆以直，劲矢脱刚弦。进则蹈诸刃，退亦沈于渊。知几神可贵，徘徊瞻八埏。
咏怀·其八
作者：孙元衡
朝代：清

茹兰而掩涕，兰芳涕亦芳。掷兰在中野，终为王者香。淹化杜鹃血，飘入春山长。达人本知命，情在斯徬徨。万古一行下，江淮共汤汤。草木欲枯死，天衢毋乃荒。世人有浊泪，落向妻孥傍。时复伪为之，妖狐媚豺狼。欲拭将奚把，荆楚有迷阳。
咏怀·其六
作者：孙元衡
朝代：清

梦飞九万里，举手叩天扉。正绥驰黄道，执戟护紫薇。氛翳有时见，廓清先一挥。引弓射天狼，血溅青云衣。功成酌北斗，日月有交辉。乞身但长揖，骖鸾愿旋归。一朝谢封赏，万劫无是非。为语功名人，素心不可违。
咏怀·其十
作者：孙元衡
朝代：清

大鹏徙南海，瞬息须往还。惟大乃行速，日月如投环。六月旷程期，何以枋榆间。贤者经世务，养翮辞故山。慷慨以驱驰，仗策叩天关。事一切必万，中路就险艰。善哉于忽操，一鼓再三弹。
咏怀·其十一
作者：孙元衡
朝代：清

卓远病茕独，处幽晦其妍。自申非所愿，相忘庶苟全。冥情绝町畦，旷世为周旋。形神闇以鉴，音旨默相宣。微长忽自展，乃为外物牵。笼禽拂其羽，钩鳞跃于渊。百媚希见察，于余奚有焉！
咏怀·其十七
作者：孙元衡
朝代：清

椒糈要百神，良以质好修。吉凶且不问，行媒安所求。养空若浮澜，逍遥与天游。系俗多芥蒂，愚士众所囚。兰舟不备楫，终焉逐下流。逆流奋柔橹，不如委虚舟。
咏怀·其十三
作者：孙元衡
朝代：清

修饰乃窥镜，容辉讵自然。托意匪膏沐，飞蓬良亦妍。黄鹄振六翮，素衣仪九天。骐骥释珠络，莽苍生云烟。如何性情事，与俗相因缘。坟典彰媚好，冠冕文拘挛。守真谅不察，脉脉向婵娟。
咏怀·其十九
作者：孙元衡
朝代：清

辍耕且容与，南亩已半荒。良苗滋螟螣，不及莠与稂。稂莠宁可舂，惰者安其常。勤动长子孙，如国思富强。大田本多稼，淹化麋鹿场。官符日夜急，徒为后世殃。食力且不给，荣利焉能长！
咏怀·其十二
作者：孙元衡
朝代：清

玉质天所赋，守身若黄金。寒梅抱香雪，翠筱弄珍禽。未希华屋宠，爱此嘉树林。虽有青铜镜，不照？母心。独立本遗世，诼之以善淫。龙唇凤凰足，愿以奉君琴。
咏怀·其十二
作者：孙元衡
朝代：清
体裁：古风

玉质天所赋，守身若黄金。寒梅抱香雪，翠筱弄珍禽。未希华屋宠，爱此嘉树林。虽有青铜镜，不照�母心。独立本遗世，诼之以善淫。龙唇凤凰足，愿以奉君琴。
咏怀·其十五
作者：孙元衡
朝代：清

重明不可塞，大圆不可规。长风起天籁，大音声古希。江海流浩浩，瀇瀁焉可知。峻德藐终古，文昭质不亏。岁月疾如驶，嗟尔人命微！抱景倚寒月，含情弄光辉。楚楚蜉蝣羽，飘飘安所归。
咏怀·其十八
作者：孙元衡
朝代：清

张毅富修襮，热病侵六腑。单豹炼神仙，导气饲饥虎。精魄淹为形，空室暂为主。微长遭恶辱，一乐敛诸苦。疾痛在呼吸，恍惚循今古。奚速夫奚迟，熟将而孰辅？应尽便须尽，斯言良诩诩。
咏怀·其十六
作者：孙元衡
朝代：清

营生苦其劳，未悟有生乐。遇芳辍艳赏，得酒避深酌。汎爱有岐情，远忧无近诺。是古而非今，冀来乃悲昨。机伏事龃龉，音沈魂错愕。义利各有怀，喧寂异求索。高位与修名，同伤年命薄。
咏怀·其十四
作者：孙元衡
朝代：清

孤芳便萎绝，终与芜秽殊。及时刈葰茂，君子良自娱。清芬本同好，在浊非所需。守贞复自固，惧为俗所污。灼灼路傍花，盈盈媚如姝。因之成决绝，时违情亦疏。申椒涂鲍肆，好恶良难俱。
咏怀·其四
作者：孙元衡
朝代：清

事后计成败，云净缅朝暾。决策当险艰，骇兽东西奔。亲贵顾三族，卑贱隔九阍。岂无忠信士，疑忌恣烦冤。太息怀沙客，流恨悲湘沅。
咏柚花，用东坡喜王仲玉惠稚稚诗韵
作者：孙元衡
朝代：清

海东有嘉树，橚矗春庭阴。坐使江淮客，结想昆崙岑。素华乱香雪，绿珠纷宝林。颇闻骚雅贵，不受樵牧侵。新叶浮翠蒂，故枝攒棘针。焜煌修贡职，雕饰酬知音。况乃烟霜质，复此吴越禽。凯风温白玉，杲日待黄金。一花已堪把，独树良亦深。未邀宠兰佩，取足曜华簪。零落暌幽赏，芬芳偕夙心。暇日酌君酒，閒谣披我衿。枳刺徒磊磊，桃实自森森。楚岸远千里，蜀崖高万寻。放游悲已昔，遐瞩感自今。为因郭生赞，思与灵均吟。
咏荔枝二首
作者：孙元衡
朝代：清

颇怪繁星谪软尘，筠笼将出故鲜新。味含仙意空南国，姿近天然是美人。丹罽潜胎珠玓瓅，脂肤满绽玉精神。一时唤起狂奴兴，万事灰心渡海身。不受盐欺与蜜侵，骚人新摘自沈吟。轻红照肉白凝齿，芳气袭魂寒沁心。笑后左车生小愠，望中飞骑更相寻。南杨粗丑北卢拙，回避赪珠出宝林。
咏荔枝二首·其一
作者：孙元衡
朝代：清

颇怪繁星谪软尘，筠笼将出故鲜新。味含仙意空南国，姿近天然是美人。丹罽潜胎珠玓瓅，脂肤满绽玉精神。一时唤起狂奴兴，万事灰心渡海身。
咏荔枝二首·其二
作者：孙元衡
朝代：清

不受盐欺与蜜侵，骚人新摘自沈吟。轻红照肉白凝齿，芳气袭魂寒沁心。笑后左车生小愠，望中飞骑更相寻。南杨粗丑北卢拙，回避赪珠出宝林。
哭安其大兄四首
作者：孙元衡
朝代：清

姜被莱衣埙共篪，哲兄友道实兼师。九霄有露真鸿鹄，三代为珍属鼎彝。清兴尽令风月耗，奇怀端遣鬼神疑。梦回呜咽分襟地，犹是青门卧病时！肃雍家塾拟陈荀，与子连枝共一身。静念师中无长子，汎观海内失文人！构巢反哺双留恨，痛染悲岐两逼真。江左清流应气短，生刍一束泪沾巾！大抵百年争一瞬，髯翁留得好仪形。德柔似惠堪为诔，言慎如金可勒铭。书鬼昔徒闻李贺，酒星今不认刘伶。反真须信为人苦，那向篇章咏鹡鸰！望洋老泪痛人琴，万里悲风一寸心。堂上芳樽虚大雅，天边珠树断修林。卑官绝域原无恋，乡国泉台不可寻。拟作大招赓楚些，魂来海月已西沉。
哭安其大兄四首·其三
作者：孙元衡
朝代：清

大抵百年争一瞬，髯翁留得好仪形。德柔似惠堪为诔，言慎如金可勒铭。书鬼昔徒闻李贺，酒星今不认刘伶。反真须信为人苦，那向篇章咏鹡鸰！
哭安其大兄四首·其二
作者：孙元衡
朝代：清

肃雍家塾拟陈荀，与子连枝共一身。静念师中无长子，汎观海内失文人！构巢反哺双留恨，痛染悲岐两逼真。江左清流应气短，生刍一束泪沾巾！
哭安其大兄四首·其四
作者：孙元衡
朝代：清

望洋老泪痛人琴，万里悲风一寸心。堂上芳樽虚大雅，天边珠树断修林。卑官绝域原无恋，乡国泉台不可寻。拟作大招赓楚些，魂来海月已西沉。
喜荔枝船到
作者：孙元衡
朝代：清

落帆打鼓夕阳天，朱实离离载满船。不遣十年留白守，尽将三百买坡仙。
因海客言勖文士
作者：孙元衡
朝代：清

七尺乘时思建勋，偶然失路随人群。有生最乐独良友，与世不死惟高文。楠干始萌裂地骨，鹏雏初奋垂天云。沙虫猿鹤从所化，雌伏雄飞谁与分。
夏旱
作者：孙元衡
朝代：清

维南新辟地，惊鸟乍安枝。四面环穷海，千山踞岛夷。宦情聊复尔，天意竟何知！岂为忧寒饿，含情告雨师。
夜
作者：孙元衡
朝代：清

深宵原寂寞，孤馆况萧骚。风乱星光动，潮平月影高。虫声低在枕，露气暗侵袍。心识乡程远，空令改二毛。
大武观落日
作者：孙元衡
朝代：清

落日海西界，一轮当我门。安知大武郡，见此好黄昏！人定梦初觉，犹馀一线红；不谙海上事，误道是天东。
大武观落日·其一
作者：孙元衡
朝代：清

落日海西界，一轮当我门。安知大武郡，见此好黄昏！
大武观落日·其二
作者：孙元衡
朝代：清

人定梦初觉，犹馀一线红；不谙海上事，误道是天东。
大武郡登高
作者：孙元衡
朝代：清

过海重行五百里，到山更上一层台。地留归路还非客，秋在中原不用哀。霜叶似花何处有，瘴云泼墨几时开？固应未落诗人手，判却鸿荒待后来。
奉别济庵周寅长
作者：孙元衡
朝代：清

万里虚名随尾纸，两年传舍共浮槎。瘴山切避风前毒，海国宜观浪里花。边徼沙尘原莽荡，江淮舟楫总欹斜。君情已在樽罍外，坐恋榕阴似别家。
守岁，分乐字，赋得岁熟鸦声乐
作者：孙元衡
朝代：清

慰湣对穷海，忧来自求索。招摇指东陆，岁事蛇赴壑。人定一鸦啼，佔兆丰登乐。三岁迫骄阳，以我禦穷薄。物情相慰藉，先声良不恶。气候微足徵，天意欣所托。拙宦如老农，关心但耕凿。雷电司冬令，草木鲜零落。好雨过林皋，众星灿寥廓。嘿焉念故巢，拂衣谁与作。
守风厦门排闷
作者：孙元衡
朝代：清

岛屿浮空天地青，舟人束手坐邮亭。风威豫识逡巡月，潮信真随长短星。天留我作中原客，方便毋劳乞孟婆。不道乡关无觅处，望云何地著旁罗！心解天韬巨浪边，苏兰樵桂对茶烟。会寻鱼鸟逍遥理，先探阴晴捭阖篇。茁地残山根干黑，黏天远海色光肥。长风十日无休息，不遣鶢鶋自在飞。
守风厦门排闷·其一
作者：孙元衡
朝代：清

岛屿浮空天地青，舟人束手坐邮亭。风威豫识逡巡月，潮信真随长短星。
守风厦门排闷·其三
作者：孙元衡
朝代：清

心解天韬巨浪边，苏兰樵桂对茶烟。会寻鱼鸟逍遥理，先探阴晴捭阖篇。
守风厦门排闷·其二
作者：孙元衡
朝代：清

天留我作中原客，方便毋劳乞孟婆。不道乡关无觅处，望云何地著旁罗！
守风厦门排闷·其四
作者：孙元衡
朝代：清

茁地残山根干黑，黏天远海色光肥。长风十日无休息，不遣鶢鶋自在飞。
安平镇
作者：孙元衡
朝代：清

浮空巨镇海云齐，七点鲲身踞水犀。潮趁去来分顺逆，风乘朝暮便东西。空城一任生禾黍，老将应知厌鼓鼙。战舸如山乌在幕，千樯影静夕阳低。
安平镇城
作者：孙元衡
朝代：清

危城映白沙，天与海为涯。日射千樯影，黄龙出浪花。
客以琴见贻，招张尉闽嘉试弹古调
作者：孙元衡
朝代：清

抱琴相赠谢山翁，仙尉挥弦指法工。流水高山无懦响，叩宫弹角有清风。刺桐城里烟花静，丛竹墙边鸟雀空。味备五音欢百物，蓼根独有避甘虫。
客居
作者：孙元衡
朝代：清

蓬龙云骑走天涯，纵复端居昧岁华。开卷古人如在梦，挥杯尘物又争哗。秋深路远难听雨，地僻庭空忽见花。心识雁鸿纵不到，凫飞惊看一行斜。虚室胡床耐曲肱，秋宵展转倍难仍。？簩细响蕉成雨，蜻蛚微吟蛾扑灯。客路浑如胶冻舫，宦情直似打包僧。诗坛酒社俱多梗，万事逢人谢不能。
客居·其一
作者：孙元衡
朝代：清

蓬龙云骑走天涯，纵复端居昧岁华。开卷古人如在梦，挥杯尘物又争哗。秋深路远难听雨，地僻庭空忽见花。心识雁鸿纵不到，凫飞惊看一行斜。
客居·其二
作者：孙元衡
朝代：清

虚室胡床耐曲肱，秋宵展转倍难仍。？簩细响蕉成雨，蜻蛚微吟蛾扑灯。客路浑如胶冻舫，宦情直似打包僧。诗坛酒社俱多梗，万事逢人谢不能。
客居·其二
作者：孙元衡
朝代：清
体裁：七言律诗

虚室胡床耐曲肱，秋宵展转倍难仍。�簩细响蕉成雨，蜻蛚微吟蛾扑灯。客路浑如胶冻舫，宦情直似打包僧。诗坛酒社俱多梗，万事逢人谢不能。
客自鸡笼还，言形势甚悉
作者：孙元衡
朝代：清

闻道鸡笼屿，孤城莽荡间。毒磺糜白石，沸水迸丹山。东渡洪波弱，秋崖积雪斑。虫鱼俱异物，戍卒几人还！
家人至，读安其大兄去秋自秦关病中所寄手书
作者：孙元衡
朝代：清

中原遥隔水盈盈，一雁南飞万里程。伏枕青门思白海，开缄秋信入春情。支离字遣龙蛇瘦，衰飒吟成风雨声。君自悔游余悔宦，总无长策不归耕。
宿二林
作者：孙元衡
朝代：清

雨歇天逾闇，风悲海欲来。荒涂欹独枕，残夜对空杯。庭燎栖鸡怪，场萁倦马哀。壮心无一寸，那更不成灰！
宿茅港
作者：孙元衡
朝代：清

初行牛力短，野宿就烟萝。港水西流急，山云北向多。暮潮来艇子，深树出蛮歌。携得清风至，毋劳夜枕戈。
寄惠州张别驾青臣
作者：孙元衡
朝代：清

蓬莱左股任跻攀，身寄中原一发间。月共美人樽尚在，云移仙客履初还。玉鳐春柱尝新味，朱橘霜皮驻好颜。绝胜荷兰初辟地，鲵居鲋入斗蛙蛮。
寄答石泉明府悔人朱先生
作者：孙元衡
朝代：清

石纽村中朱悔人，抛书西蜀到南闽。漫郎喜称閒司马，狂客惭无大钓纶。酒地老从山海拓，诗情寒与竹蕉亲。难忘锦里看花日，梦绕君边旧葛巾。
寄耀州牧陈二濂村
作者：孙元衡
朝代：清

分涂恰类罢参僧，五斗奚由觅上乘？宾僰奇怀归祋祤，鱼蚕幻梦入鲲鹏。宦情应共诗情瘦，吾道难禁吏道能。四十八言离恨切，九回为置一条冰。
尾溪
作者：孙元衡
朝代：清

雕阴山下绥州道，擂紫骝冲无定河。水回沙走不敢立，停留顷刻身蹉跎。行到天南渡吼尾，涾？不啻重经过。自斗六门绕柴社，派分贯串东西螺。是时秋旱井泉涸，荡潏盘？旋为涡。方春一雨鼋鼍舞，纵有班匠无轻艖。当年上马身手捷，银鞍不动根连柯；今乘笋舆仗人力，诸番火伴来奔波。蚪螭罔象竞擎捧，爬沙百脚工腾那。昔不动颜今股慄，织愁编臆纷乾梭。平生作事耿奇气，履险弗惧心靡他。毋乃勇怯随年改，念此迸泪双滂陀！
尾溪
作者：孙元衡
朝代：清
体裁：古风

雕阴山下绥州道，擂紫骝冲无定河。水回沙走不敢立，停留顷刻身蹉跎。行到天南渡吼尾，涾�不啻重经过。自斗六门绕柴社，派分贯串东西螺。是时秋旱井泉涸，荡潏盘�旋为涡。方春一雨鼋鼍舞，纵有班匠无轻艖。当年上马身手捷，银鞍不动根连柯；今乘笋舆仗人力，诸番火伴来奔波。蚪螭罔象竞擎捧，爬沙百脚工腾那。昔不动颜今股慄，织愁编臆纷乾梭。平生作事耿奇气，履险弗惧心靡他。毋乃勇怯随年改，念此迸泪双滂陀！
居赤嵌一载矣，计日有感
作者：孙元衡
朝代：清

心迹经年两自嗤，一官寒瘦一编诗。踌躇生理流光速，展转归期去日迟。瘴气潜闻花放后，潮声盈听月明时。杜康功用真微妙，天地蜉蝣总不知。
山家
作者：孙元衡
朝代：清

地僻任耕凿，山深无是非。檐前朝露注，林外海云归。鹅鸭晨欢队，豝豵夜突机。官符从不到，白日款荆扉。
山家
作者：孙元衡
朝代：清

离海免闻潮簸荡，近山却避势巉岩。甘蕉运帚成羊角，露草如葱有鹿衔。农叱轻车虚两服，妇障大笠荷长镵。惟嫌竹笋无佳味，千亩胸中不解馋。
山行书所见有感
作者：孙元衡
朝代：清

白海照层峰，舒光二千里；蜃气化秋云，青霄澹如绮。道逢裸体人，惟识穷桑氏；穴山安尔宫，弋肉哺其子。圣人窜南乡，代有章句士。巨壑族龟龙，崇冈寿桐梓。均之造物心，讵曰难为理。
巨蛇吞鹿歌
作者：孙元衡
朝代：清

一岛三千麋鹿场，甡甡出谷如牛羊。台山不生白额虎，族类无忧牙爪伤。野有修蛇大于斗，飕飕草木腥风走。气腾火燄喷黄云，八尺斑龙入巨口。九岐璚角横其喉，昂霄下咽膏涎流。狞蕃骇兽不相贼，奔窜林莽争逃钩。我闻巴蛇吞象不烦咬，三岁化骨何阴狡。尔鹿尔鹿甚微细，此蛇得之应未饱。
庭前树兰二株入夏两度盛开
作者：孙元衡
朝代：清

清芬殊绝世，不与众芳同。香溢珠兰畹，黄先月桂丛。交枝深照席，一夏两温风。天意持相赠，怜余大海东。
怀故山
作者：孙元衡
朝代：清

为爱逃名念采薇，百年无恙一荆扉。行随远水何关乐，坐对南山似不饥。披草往来存礼数，提壶吟啸答芳菲。大都阅世难胜此，窘吏缨緌况墨徽。丹枫岭上树生香，树里冈原我旧乡。饮露餐英赓楚些，轩鸿举凤赋山阳。衣冠故老谁天宝，松竹名园几辟疆？穷巷到今成寂寞，祗应高卧赞公房。幽栖昏晓？虚恬，俯仰无营乐事兼。谷鸟一声流竹径，山云几片就茅檐。花迷醉梦飞为蝶，月引诗魂化作蟾。须信为农能免俗，古狂真不畏人嫌。山重水复龙眠道，一壑一丘幽士栖。偶为荷薪临绝壁，故因行药溯清溪。入云密竹晴岚帚，过岭高田绿野梯。万事等閒如昨日，即今回首梦先迷。东龙西龙山不深，入山翠壁总萧森。轻条密叶云为幄，飞液流膏玉有音。略彴屠苏交绿野，弦歌樵唱共芳林。梅边僧与丹砂客，廿载同游记昔吟。居游作息本来安，须省无忧在寡欢。一褐拥寒天似窄，双锄除秽径原宽。池边醉帽停歌棹，梅里吟鞭拍冻鞍。海国行藏鲵鲋共，何时故境野盘桓？
怀故山·其一
作者：孙元衡
朝代：清

为爱逃名念采薇，百年无恙一荆扉。行随远水何关乐，坐对南山似不饥。披草往来存礼数，提壶吟啸答芳菲。大都阅世难胜此，窘吏缨緌况墨徽。
怀故山·其三
作者：孙元衡
朝代：清

幽栖昏晓？虚恬，俯仰无营乐事兼。谷鸟一声流竹径，山云几片就茅檐。花迷醉梦飞为蝶，月引诗魂化作蟾。须信为农能免俗，古狂真不畏人嫌。
怀故山·其三
作者：孙元衡
朝代：清
体裁：七言律诗

幽栖昏晓�虚恬，俯仰无营乐事兼。谷鸟一声流竹径，山云几片就茅檐。花迷醉梦飞为蝶，月引诗魂化作蟾。须信为农能免俗，古狂真不畏人嫌。
怀故山·其二
作者：孙元衡
朝代：清

丹枫岭上树生香，树里冈原我旧乡。饮露餐英赓楚些，轩鸿举凤赋山阳。衣冠故老谁天宝，松竹名园几辟疆？穷巷到今成寂寞，祗应高卧赞公房。
怀故山·其五
作者：孙元衡
朝代：清

东龙西龙山不深，入山翠壁总萧森。轻条密叶云为幄，飞液流膏玉有音。略彴屠苏交绿野，弦歌樵唱共芳林。梅边僧与丹砂客，廿载同游记昔吟。
怀故山·其六
作者：孙元衡
朝代：清

居游作息本来安，须省无忧在寡欢。一褐拥寒天似窄，双锄除秽径原宽。池边醉帽停歌棹，梅里吟鞭拍冻鞍。海国行藏鲵鲋共，何时故境野盘桓？
怀故山·其四
作者：孙元衡
朝代：清

山重水复龙眠道，一壑一丘幽士栖。偶为荷薪临绝壁，故因行药溯清溪。入云密竹晴岚帚，过岭高田绿野梯。万事等閒如昨日，即今回首梦先迷。
感物候
作者：孙元衡
朝代：清

客久澹无欲，无鹊非所望。断我近音信，无雁成两伤。燕骄不肯蛰，仲冬来草堂。菊以玉为蕊，榴如琴有房。傍帷鸣蝘蜓，依户守蛈蟷。宵深一叶堕，十月天微凉。寄言闺中子，毋念我衣裳。
戏成
作者：孙元衡
朝代：清

一室难为理，卑栖傍草莱。秋衣炎未著，夜户瘴难开。肘腋防蚊患，床帷告蚁灾。从教迟簿领，莫遣负樽罍。
戏成一绝
作者：孙元衡
朝代：清

何必逢人去卖痴，漫添陈火祭新诗。沈屯举世都如梦，七十二钻龟不知。
戏成示客
作者：孙元衡
朝代：清

瀛南曾见几浮槎，望古多才似尚誇。文祭鳄鱼悲瘴岭，赋成鵩鸟哭长沙。一身绝国真逢鬼，万里沧溟浪忆家。最笑青衫白司马，九江便道是天涯。
抵台湾
作者：孙元衡
朝代：清

八幅征帆落远空，苍龙衔烛晚波红。洲前竹树疑归后，天外云山似梦中。鹿耳荡缨分左路，鲲身沙线利南风。书名纸尾知无补，著得诗筒与钓筒。浪言矢志在澄清，博得天涯汗漫行。山势北盘乌鬼渡，潮声南吼赤嵌城。眼明象外三千界，肠转人间十二更。我与苏髯同不恨，兹游奇绝冠平生。
抵台湾·其一
作者：孙元衡
朝代：清

八幅征帆落远空，苍龙衔烛晚波红。洲前竹树疑归后，天外云山似梦中。鹿耳荡缨分左路，鲲身沙线利南风。书名纸尾知无补，著得诗筒与钓筒。
抵台湾·其二
作者：孙元衡
朝代：清

浪言矢志在澄清，博得天涯汗漫行。山势北盘乌鬼渡，潮声南吼赤嵌城。眼明象外三千界，肠转人间十二更。我与苏髯同不恨，兹游奇绝冠平生。
抵彭湖澳
作者：孙元衡
朝代：清

孤岛如稊一苇航，情怀跋扈兴相羊。身随云鸟投清墈，夜鼓天风过黑徉。翠蟹、胎鱼堪入馔，竹湾、花屿有飞觞。此间未是埋忧地，贯月浮查正渺茫。
揽镜
作者：孙元衡
朝代：清

东归新镊一霜髭，不遣妻看怕婢知。白到于今曾不恨，青铜閒对数银丝。半生魂梦总飞扬，关塞须眉气老苍。更莫自疑还独笑，鬓边不是点吴霜。
揽镜·其一
作者：孙元衡
朝代：清

东归新镊一霜髭，不遣妻看怕婢知。白到于今曾不恨，青铜閒对数银丝。
揽镜·其二
作者：孙元衡
朝代：清

半生魂梦总飞扬，关塞须眉气老苍。更莫自疑还独笑，鬓边不是点吴霜。
放怀
作者：孙元衡
朝代：清

青云写我心，天宇非不远。六合户牖间，虚空万象偃。室中无一事，閒门可常键。辫发欢晨梳，编书辍朝饭。风篁箨鸣阶，雨蕙箭盈畹。壶觞非所恋，吟啸不知晚。岂无尘事牵，暂去暮当返。嗟彼杞国人，曲肱徒缱绻。一岁芝三秀，千年桃始花。徘徊迟速间，椒庭问仙家。熟诵灌顶经，何必餐流霞。露葵与朝槿，可以啜其葩。海邦有山蓣，名曰文来瓜。嫩绿含松粉，甘香胜胡麻。时蔬多木本，四序摘新芽。充盘以适意，灵异非所誇。道腴天不械，穷达从所务。抱器各有宜，深惭五石瓠。乐事如流星，忧端纷苦雾。脱鞿怅无归，在笼悲独锢。理以遁而飞，形惟忘乃固。玄微灭镜机，醇粹泯禅悟。至味辨酸咸，元音属韶頀。束带著青袍，贫也良不误。树轮糺空谷，木皮有安居。今也羁海甸，浮家亦自如。禦穷琴瑟友，集裳采芙蕖。溪毛芼春节，菜甲湘为菹。竹竿系芳饵，岂曰归无鱼。唤婢理缄线，课儿诵经书。子欲亲蚕事，吾当就悬车。坦怀绝外慕，可以返田庐。
放怀·其一
作者：孙元衡
朝代：清

青云写我心，天宇非不远。六合户牖间，虚空万象偃。室中无一事，閒门可常键。辫发欢晨梳，编书辍朝饭。风篁箨鸣阶，雨蕙箭盈畹。壶觞非所恋，吟啸不知晚。岂无尘事牵，暂去暮当返。嗟彼杞国人，曲肱徒缱绻。
放怀·其三
作者：孙元衡
朝代：清

道腴天不械，穷达从所务。抱器各有宜，深惭五石瓠。乐事如流星，忧端纷苦雾。脱鞿怅无归，在笼悲独锢。理以遁而飞，形惟忘乃固。玄微灭镜机，醇粹泯禅悟。至味辨酸咸，元音属韶頀。束带著青袍，贫也良不误。
放怀·其二
作者：孙元衡
朝代：清

一岁芝三秀，千年桃始花。徘徊迟速间，椒庭问仙家。熟诵灌顶经，何必餐流霞。露葵与朝槿，可以啜其葩。海邦有山蓣，名曰文来瓜。嫩绿含松粉，甘香胜胡麻。时蔬多木本，四序摘新芽。充盘以适意，灵异非所誇。
放怀·其四
作者：孙元衡
朝代：清

树轮糺空谷，木皮有安居。今也羁海甸，浮家亦自如。禦穷琴瑟友，集裳采芙蕖。溪毛芼春节，菜甲湘为菹。竹竿系芳饵，岂曰归无鱼。唤婢理缄线，课儿诵经书。子欲亲蚕事，吾当就悬车。坦怀绝外慕，可以返田庐。
斋日书意
作者：孙元衡
朝代：清

飞潜物性有升沈，乡入无何岁月深。起视秋云归视镜，昼观潮水夜观心。言敦宿好惟开卷，愿息尘机偶对琴。万事等閒成一笑，消磨不尽是哀吟。
新妇啼
作者：孙元衡
朝代：清

泔鱼未学易牙方，软玉销为水碧浆。厨下却怜三日妇，羹汤难与小姑尝。
方七平斋别去匝月矣，无登岸来音，未卜阻于何地，奉怀一首
作者：孙元衡
朝代：清

秋冬时改令，上下月更弦。往路惟凭夜，遥情但问天。九瀛人自少，一叶信谁传。之子非常士，乘风定济川。
旅宿对月有怀
作者：孙元衡
朝代：清

金波玉叶海天陲，春思羁愁两自知。蛮嶂更无坚卧地，邮亭况是忆君时。千声动壑差蕃疾，万影当门雾豹窥。何似草堂鸡犬静，坐移花影步吟诗。
日入行
作者：孙元衡
朝代：清

赤嵌东山高万丈，金方溟涨天为池。羲和驾驭火鞭疾，霞车虹靷来何迟！未旰登台望蒙谷，虞泉下掬临崦嵫。是日天海明无翳，冉冉崇盖观西驰。火轮渐低光转近，与海鳞甲交离离。初没半轮如合璧，神芒百道兼千丝。骊珠既堕萍实隐，九瀛化冶金镕时。踆鸟戢翼不我与，烛龙低首焉能为。阳气接戍便灰死，暡曚晻暧徒逶迤。巨浪翻空忽腾沸，万烽并举边人疑。谽呀豁閜舒长影，爚爚震震焚其逵。烈燄烘云烦煅鍊，洪炉煮海还蒸炊。佛国明灯不知夜，神丘火穴良可窥。燊燊应符再中瑞，辉辉拟见连珠奇。空中长绳逝欲挽，河上杖策行当追。戈挥三舍战未已，射落九驭苏来随。西隅白虎其宿昴，功成宜退胡相稽。长留山头少皞语，天目未闭诸神嬉。伫立荒台莲漏下，燋烟灭尽星光垂。忆昔山东登日观，峰头道士能狂痴。天鸡一唱呼我起，岩峦远接扶桑枝。金柱红盆耀溟渤，三山隐见浮蛟螭。大地光明杳何极，梦魂往往亲重曦。焉知落拓沧洲外，断蓬却逐西倾葵。生死浮沈吁可怪，寸心炯炯无人知！
旱
作者：孙元衡
朝代：清

闽人虚畏甲申雨，海客真愁己卯风。千里霞光当日暮，一痕虹影在天东。尧忧不离耕桑事，禹贡难忘战伐功。绠短汲深增百虑，那因妻子念途穷。
昙花
作者：孙元衡
朝代：清

一丛优钵昙花好，移得西天小本来。日色烟光浮紫气，凌空谁为筑瑶台！
春兴
作者：孙元衡
朝代：清

春台花满赤嵌边，万里流光海市妍。鱼鸟之间游化国，图经以外问桑田。波吞广漠原无地，帆饱曾飔欲上天。自识浮踪真在梦，烟中著脚镜中旋。霁晓空天散冷光，飓风三日断横洋。归营戍卒春逃瘴，阅世山翁夜吒霜。红刺桐花围郡邑，碧筼筜笋拂沧浪。流年冉冉无聊赖，枉有高歌学楚狂。北阙南乡思不禁，抛将身事任浮沈。宦情老隔鲲鹏路，归梦遥逢睍睆音。槛外花光红露满，门前春气碧云深。忘机习静饶生意，叶叶甘蕉展故林。万里浮云著眼轻，狂奴阅世太纵横。不耕不织夫何益，能啸能歌亦有情。醉后作诗招旧鬼，花时对月忆前生。市朝须信无长策，孰是逃名孰近名？门有烟波屋有林，笥无华衮橐无金。芳春逸兴花同发，永夜遥情月共沈。鹦鹉螺前开笑口，蠹鱼编里问初心。散人乞得閒官职，天外应须著冷吟。宜雨宜晴三月閒，朝登岛屿暮沙湾。嘘云睨日千金缕，腹海边天两碧环。林下学占争唤鸟，槛边閒译最深山。一生心折陶元亮，止酒篇从此际删。
春兴·其一
作者：孙元衡
朝代：清

春台花满赤嵌边，万里流光海市妍。鱼鸟之间游化国，图经以外问桑田。波吞广漠原无地，帆饱曾飔欲上天。自识浮踪真在梦，烟中著脚镜中旋。
春兴·其三
作者：孙元衡
朝代：清

北阙南乡思不禁，抛将身事任浮沈。宦情老隔鲲鹏路，归梦遥逢睍睆音。槛外花光红露满，门前春气碧云深。忘机习静饶生意，叶叶甘蕉展故林。
春兴·其二
作者：孙元衡
朝代：清

霁晓空天散冷光，飓风三日断横洋。归营戍卒春逃瘴，阅世山翁夜吒霜。红刺桐花围郡邑，碧筼筜笋拂沧浪。流年冉冉无聊赖，枉有高歌学楚狂。
春兴·其五
作者：孙元衡
朝代：清

门有烟波屋有林，笥无华衮橐无金。芳春逸兴花同发，永夜遥情月共沈。鹦鹉螺前开笑口，蠹鱼编里问初心。散人乞得閒官职，天外应须著冷吟。
春兴·其六
作者：孙元衡
朝代：清

宜雨宜晴三月閒，朝登岛屿暮沙湾。嘘云睨日千金缕，腹海边天两碧环。林下学占争唤鸟，槛边閒译最深山。一生心折陶元亮，止酒篇从此际删。
春兴·其四
作者：孙元衡
朝代：清

万里浮云著眼轻，狂奴阅世太纵横。不耕不织夫何益，能啸能歌亦有情。醉后作诗招旧鬼，花时对月忆前生。市朝须信无长策，孰是逃名孰近名？
春兴哭安其大兄四首·其一
作者：孙元衡
朝代：清
体裁：七言律诗

姜被莱衣埙共篪，哲兄友道实兼师。九霄有露真鸿鹄，三代为珍属鼎彝。清兴尽令风月耗，奇怀端遣鬼神疑。梦回呜咽分襟地，犹是青门卧病时！
春日农圃言
作者：孙元衡
朝代：清

老农饮春酒，向客舞婆娑；手中执双壤，将以歌太和。我豕突阴壑，我牛砺阳坡；鹅黄鸭头绿，池平水不波。二月刈新麦，三月布新禾。一丘输五斔，所用未为多。步入西园中，三径被苔藓。瓜叶尽绵蛮，归心欣欲展。老圃为我言，此乐良不浅。瓜田初辟时，滋蔓甚繁衍。子母互钩带，陆离灿朝睍。凿破水晶寒，琢成红玉软。远产珍先时，岁输例常典。
春日农圃言·其一
作者：孙元衡
朝代：清

老农饮春酒，向客舞婆娑；手中执双壤，将以歌太和。我豕突阴壑，我牛砺阳坡；鹅黄鸭头绿，池平水不波。二月刈新麦，三月布新禾。一丘输五斔，所用未为多。
春日农圃言·其二
作者：孙元衡
朝代：清

步入西园中，三径被苔藓。瓜叶尽绵蛮，归心欣欲展。老圃为我言，此乐良不浅。瓜田初辟时，滋蔓甚繁衍。子母互钩带，陆离灿朝睍。凿破水晶寒，琢成红玉软。远产珍先时，岁输例常典。
春暮
作者：孙元衡
朝代：清

三更风雨入庭院，落尽林花人不知。唤起春愁侵晓梦，一双鸲鹆在高枝。
晓起漫成
作者：孙元衡
朝代：清

百瓮馀齑禄料贫，閒阶散步不沾尘。如哀如诉车音远，相唤相呼角语频。舞影日翻沙燕乳，细香风袅树兰春。年来绝塞烽烟惯，博得沧洲耳目新。
晚眺
作者：孙元衡
朝代：清

他乡莫望远，独立况黄昏。落日镕天海，归舟刺岛亹。鷾鸸无缓剪，鱼虎不空翻。此际忘机者，心情孰与论！
暑中书所历
作者：孙元衡
朝代：清

羁愁岛屿倍关山，浮世何由驻好颜？日月总如行水上，晦明不似在人间。地能簸荡、沙能沸，风最颠狂、雨最悭。填委簿书当溽暑，投荒偏未许投閒！
暮春即事
作者：孙元衡
朝代：清

枉羡青云切太虚，无端飞堕海东隅。风花露草春绵邈，瘴雨蛮烟梦有无。肉食纵横清兴少，簿书填委道心孤。缘何倔强羞言老，对镜偷閒镊白须。
暮春郊行，率尔有作
作者：孙元衡
朝代：清

三春万事都如梦，今日行春客思赊。好雨偏能苏病骨，凉风似解逐轻车。山中渐长鱼苗水，溪上新开龙爪花。拂地榕须遮户竹，黄鹂应恋野人家。
最后买得荔枝，友人言味少逊，率成一绝
作者：孙元衡
朝代：清

澹红衫子白罗裳，还是佳人倒晕妆。天与色香南渡海，醉中风味不寻常。
月下香
作者：孙元衡
朝代：清

风引清芬暗里来，素华隐约傍莓苔。贪迎月露飘香满，更领蟾蜍死魄开。
朔四日泛海赴安平镇
作者：孙元衡
朝代：清

异国春回问鹿亹，风微浪静受朝暾。云屏列翠飞孤凤，烟镜浮花漾七鲲。古堠初依新树色，灵槎远赴碧天痕。未知铁骑戈船在，落落罛寮水面村。
望洋
作者：孙元衡
朝代：清

望望残春生事微，金门、厦门多夕晖。乱山断处天应尽，一发穷时鸟不飞。潮汐东西游子路，嶕沙开阖水军威。奚囊万里复何有，未典年来两赐衣。
望远
作者：孙元衡
朝代：清

秋旻肃以默，片云何孤清。下證沧洲趣，万有归空明。南乡为北望，远视无近迎。坐我混茫间，疑合复疑倾。问心夫何如，欲状难为名。悔此一樽酒，临风登古城。
杂谣十首
作者：孙元衡
朝代：清

上山伐檀日已曛，檕迷駮马还当分。朝光满盈明四目，胸罗万镜当人群。鱼龙出没吁可怪，丛岛攒峰云出云。惟笔有颖剑有锋，附耳之言何从容？默而微笑甘可悦，联绵奚啻九疑峰。我生不作嚅嗫语，率尔出口如扣钟。含沙伏蛊其事微，水弩夜夜随行晖。大人无心坐观鼻，不因鬼物张天机。要使蜩蛇遗甲蜕，并令鱼兔忘筌蹄。担囊学道远辞家，白舲黄犊走天涯。观海奚止九云梦，入山不啻千袤斜。安能飘飖游八极，奇肱国驭从风车！群鸡啄黍正朱朱，采莫归来日已晡。满堂宾客无颜色，不能出户兴嗟吁。金椎控颐口含珠，髑髅昔是衣冠儒。鱼钩奚取于直针？鸟罗焉用夫一目？寸筳安可撞洪钟？尺木岂能支夏屋？我独胡为在荒服？寒蝉不鸣雌鸡伏！方水出玉珠圆折，聆龙暩渊凤窥穴。潢潢白海为窟魁，吸吸青云瞻列缺。阳坡草短卧牂羊，阴壑泉枯行跛鳌。中心蒶蕴生百忧，大冠修剑守枯丘。睚眦不解窜荆棘，微瑕累重千州留。隐伏万事迫支体，挺解销铄无时休。从军十五颜如花，二十颇解为骄奢。大言猛气两无敌，手挽天河翻日车。白头老卒守寒圃，钩带离离子母瓜。燕石鱼目重如宝，凤逐山鸡雁随鸨。美人一笑果倾城，痴骨妍皮彰媚好。南山之兽人所珍，虎文羊质饱枯草。
杂谣十首·其一
作者：孙元衡
朝代：清

上山伐檀日已曛，檕迷駮马还当分。朝光满盈明四目，胸罗万镜当人群。鱼龙出没吁可怪，丛岛攒峰云出云。
杂谣十首·其七
作者：孙元衡
朝代：清

方水出玉珠圆折，聆龙暩渊凤窥穴。潢潢白海为窟魁，吸吸青云瞻列缺。阳坡草短卧牂羊，阴壑泉枯行跛鳌。
杂谣十首·其三
作者：孙元衡
朝代：清

含沙伏蛊其事微，水弩夜夜随行晖。大人无心坐观鼻，不因鬼物张天机。要使蜩蛇遗甲蜕，并令鱼兔忘筌蹄。
杂谣十首·其九
作者：孙元衡
朝代：清

从军十五颜如花，二十颇解为骄奢。大言猛气两无敌，手挽天河翻日车。白头老卒守寒圃，钩带离离子母瓜。
杂谣十首·其二
作者：孙元衡
朝代：清

惟笔有颖剑有锋，附耳之言何从容？默而微笑甘可悦，联绵奚啻九疑峰。我生不作嚅嗫语，率尔出口如扣钟。
杂谣十首·其五
作者：孙元衡
朝代：清

群鸡啄黍正朱朱，采莫归来日已晡。满堂宾客无颜色，不能出户兴嗟吁。金椎控颐口含珠，髑髅昔是衣冠儒。
杂谣十首·其八
作者：孙元衡
朝代：清

中心蒶蕴生百忧，大冠修剑守枯丘。睚眦不解窜荆棘，微瑕累重千州留。隐伏万事迫支体，挺解销铄无时休。
杂谣十首·其六
作者：孙元衡
朝代：清
体裁：古风

鱼钩奚取于直针，鸟罗焉用夫一目？寸筳安可撞洪钟，尺木岂能支夏屋？我独胡为在荒服，寒蝉不鸣雌鸡伏！
杂谣十首·其六
作者：孙元衡
朝代：清

鱼钩奚取于直针？鸟罗焉用夫一目？寸筳安可撞洪钟？尺木岂能支夏屋？我独胡为在荒服？寒蝉不鸣雌鸡伏！
杂谣十首·其十
作者：孙元衡
朝代：清

燕石鱼目重如宝，凤逐山鸡雁随鸨。美人一笑果倾城，痴骨妍皮彰媚好。南山之兽人所珍，虎文羊质饱枯草。
杂谣十首·其四
作者：孙元衡
朝代：清

担囊学道远辞家，白舲黄犊走天涯。观海奚止九云梦，入山不啻千袤斜。安能飘飖游八极，奇肱国驭从风车！
村居二十馀日，身在田畴，宜有所慕，乃蓑笠耰锄间不类农家气味，殊足慨也；因作杂诗
作者：孙元衡
朝代：清

鹿场乃蕃窟，化为良田畴。稻苗似书带，润泽如膏油。无烦理荒秽，苗盛众草囚。人力解胼胝，百金买驯牛。鹅鸭有新喜，豝豵非远忧。早禾当夏刈，晚田及冬收。况有甘蔗林，青青满中丘。可以安作息，失德于乾糇。摽心对充耳，觏闵夫何尤。潮人徙瘴海，胸怀若波澜。结茆蔽风雨，窜伏良非难。贪饕佃甫田，食粒不输官。散若蜂虿毒，聚如蚯蚓蟠。听言颔其颐，胡越于肺肝。东家娶新妇，自云家始安；邀人饮椰酒，置馔罗棕盘。姓名入版籍，趋走逐衣冠。睚眦在俄顷，犹能为鬼弹。销兵厉海禁，两廛无一釜。迩乃逢宽政，锄犁满场圃。颇闻好事人，煆为剑与斧。抒悃三十年，馀风犹好武。愿学一人敌，日中庭上舞。纷腾赛水仙，卤莽祀田祖。招彼下南人，蛮讴击鼍鼓。纵博自有徒，释耒赴戎伍。鲜新薄葵藿，腐朽珍鱼虾。家贫食三韭，鲑菜宁不嘉。绮罗朝入市，负戴夜还家。青钱随手给，实俭名则奢。螳臂与鸡肋，大言相矜誇。天时亦云异，腊月荐王瓜。草木不经霜，往往见浮花。因之识民气，顺应无所嗟。
村居二十馀日，身在田畴，宜有所慕，乃蓑笠耰锄间不类农家气味，殊足慨也；因作杂诗·其一
作者：孙元衡
朝代：清

鹿场乃蕃窟，化为良田畴。稻苗似书带，润泽如膏油。无烦理荒秽，苗盛众草囚。人力解胼胝，百金买驯牛。鹅鸭有新喜，豝豵非远忧。早禾当夏刈，晚田及冬收。况有甘蔗林，青青满中丘。可以安作息，失德于乾糇。摽心对充耳，觏闵夫何尤。
村居二十馀日，身在田畴，宜有所慕，乃蓑笠耰锄间不类农家气味，殊足慨也；因作杂诗·其三
作者：孙元衡
朝代：清

销兵厉海禁，两廛无一釜。迩乃逢宽政，锄犁满场圃。颇闻好事人，煆为剑与斧。抒悃三十年，馀风犹好武。愿学一人敌，日中庭上舞。纷腾赛水仙，卤莽祀田祖。招彼下南人，蛮讴击鼍鼓。纵博自有徒，释耒赴戎伍。
村居二十馀日，身在田畴，宜有所慕，乃蓑笠耰锄间不类农家气味，殊足慨也；因作杂诗·其二
作者：孙元衡
朝代：清

潮人徙瘴海，胸怀若波澜。结茆蔽风雨，窜伏良非难。贪饕佃甫田，食粒不输官。散若蜂虿毒，聚如蚯蚓蟠。听言颔其颐，胡越于肺肝。东家娶新妇，自云家始安；邀人饮椰酒，置馔罗棕盘。姓名入版籍，趋走逐衣冠。睚眦在俄顷，犹能为鬼弹。
村居二十馀日，身在田畴，宜有所慕，乃蓑笠耰锄间不类农家气味，殊足慨也；因作杂诗·其四
作者：孙元衡
朝代：清

鲜新薄葵藿，腐朽珍鱼虾。家贫食三韭，鲑菜宁不嘉。绮罗朝入市，负戴夜还家。青钱随手给，实俭名则奢。螳臂与鸡肋，大言相矜誇。天时亦云异，腊月荐王瓜。草木不经霜，往往见浮花。因之识民气，顺应无所嗟。
梦游蜀道
作者：孙元衡
朝代：清

左担鸟路春云鲜，朅来挺辔飞岑颠。栈阁关门不容幰，前旌已见临清川。清川流水如碧玉，疑是汉江鸭头绿。哀丝别管逐风流，骅骝蹀躞空山曲。青泥百折度孤城，犹有故时津吏迎。舍舟释骑著芒屩，黄冠道士前吹笙。两崖洼寥不见底，杳然足下流松声。导我方丈谒三祖，授简为作升天行。五年前走荒山道，正际泸西初动兵。虎咆穷岩鬼啸野，妻拿系累僮仆惊。今来拂衣谢荣利，洞壑閒云舒我情。梦回风潮振灵海，似有鸾鹤空中鸣。
榕树石谷歌
作者：孙元衡
朝代：清

榕生海甸长官宅，冬叶青青拟松柏。高干上踰层楼颠，横枝盖地一千尺。连蜷偃蹇筋骨露，磥砢盘郁脂膏积。赴土藤根蛇尾青，垂空条线龙髯赤。黄鸟嘤嘤不露身，白驹仡仡无停隙。种植当年好事人，故遣根柯盘怪石。磝磝蓊蓊皆有情，相轧相樛共支脉。崖颠叶底费吟哦，散发披襟阅朝夕。雨中灭窍蒙云烟，风里搔樖斗戈戟。不同痴大空滑柔，尽化粗顽得润泽。太华青城纷满眼，木石幽居念畴昔。此日投荒大海阳，一生剩有烟霞癖。息阴枕块发高歌，有酒如渑当醉客。
沅真、纪常、筱岫诸弟日有文会，偶成二律，用张其军
作者：孙元衡
朝代：清

桴鼓催文战，兄难弟亦难。数声铜钵响，一寸烛花残。思杳风从远，言疏泉始澜。连城求赵璧，海内定弹冠。騕袅行来健，娉婷嫁后妍。相知千载上，会意一樽前。南徙天为路，东之海是川。嗟余无大钓，曾信直钩篇。
沅真、纪常、筱岫诸弟日有文会，偶成二律，用张其军·其二
作者：孙元衡
朝代：清

騕袅行来健，娉婷嫁后妍。相知千载上，会意一樽前。南徙天为路，东之海是川。嗟余无大钓，曾信直钩篇。
波罗蜜
作者：孙元衡
朝代：清

波罗门下树亭亭，香蜜成房子更馨。解是西来真善果，十分供俸佛头青。
洛阳桥
作者：孙元衡
朝代：清

四十七门分雪浪，三千馀尺驾虹梁。垒渊不道蒙神力，观海何曾似洛阳！鱼鸟逍遥倭鬼遁，轮蹄安稳孽龙僵。迎潮磊磊支危石，尚与渔家养蛎房。
海南入夏困于炎蒸，阴晴不定，次园、任畦占验持胜，因次其语作歌调之
作者：孙元衡
朝代：清

火山赤坂窑为烘，跕跕鸢乌堕水中。曰旸曰雨万夫命，两美握管窥苍穹。占晴用阳阳用九，雌霓气化招雄虹。丹蛇百尺吐光曜，十日并出扶桑红。请雨者卜戊申旦，引领屏翳鞭群童。臛蠵臑鳖酬海若，烝凫炙鸹天吴宫。依据周鞞骋雄辩，镌劖造物谈言工。勾芒司天搴赤羽，玄武奔属驰青骢。晞朝重轮暮重珥，星毕好雨箕好风。盲飙疠物肆憍蹇，黑气覆船沈闇瞢。肤寸祁祁不待族，九芒杲杲生于东。密云不雨理可测，阳爻化坎佔惟通。流金烁石天所毒，倒井翻盆惊夏涷。两臂一脚齐鸟舞，袒身短鬼何顽凶。汗濡柱石蛟唇泾，燄赫焦烟鼍鼓？。萍叶始生鱼呴呴，蒺藜既菀虫薨薨。阵旋庭户奔马蚁，翅扑窗寮喧蠛蠓。老鹳鸣垤窥窟宅，拙鸠唤妇归房栊。鲁阳戈挥返三舍，誇父弃杖行当穷。栾巴噀酒火为灭，巫尪焚却终疲癃。轻身作牺兆桑祷，执法幽能谁汨鸿。我姑妄言君且听，儒术自守昭昭忠。羿彃解羽黩威武，娲鍊上补贪天功。大光长世乐无极，三十六度休徵蒙。大荒之外国穷发，瀛壖以南人洞胸。坐见雕题黑齿裔，肉人醢骨危其躬。农夫狼顾忧旱涝，尔独胡狃愚顽衷。吴牛喘月逴龙喜，物性诡谲良难同。为召黔雷解其说，答之天道犹张弓。
海南入夏困于炎蒸，阴晴不定，次园、任畦占验持胜，因次其语作歌调之
作者：孙元衡
朝代：清
体裁：古风

火山赤坂窑为烘，跕跕鸢乌堕水中。曰旸曰雨万夫命，两美握管窥苍穹。占晴用阳阳用九，雌霓气化招雄虹。丹蛇百尺吐光曜，十日并出扶桑红。请雨者卜戊申旦，引领屏翳鞭群童。臛蠵臑鳖酬海若，烝凫炙鸹天吴宫。依据周鞞骋雄辩，镌劖造物谈言工。勾芒司天搴赤羽，玄武奔属驰青骢。晞朝重轮暮重珥，星毕好雨箕好风。盲飙疠物肆憍蹇，黑气覆船沈闇瞢。肤寸祁祁不待族，九芒杲杲生于东。密云不雨理可测，阳爻化坎佔惟通。流金烁石天所毒，倒井翻盆惊夏涷。两臂一脚齐鸟舞，袒身短鬼何顽凶。汗濡柱石蛟唇泾，燄赫焦烟鼍鼓�。萍叶始生鱼呴呴，蒺藜既菀虫薨薨。阵旋庭户奔马蚁，翅扑窗寮喧蠛蠓。老鹳鸣垤窥窟宅，拙鸠唤妇归房栊。鲁阳戈挥返三舍，誇父弃杖行当穷。栾巴噀酒火为灭，巫尪焚却终疲癃。轻身作牺兆桑祷，执法幽能谁汨鸿。我姑妄言君且听，儒术自守昭昭忠。羿彃解羽黩威武，娲鍊上补贪天功。大光长世乐无极，三十六度休徵蒙。大荒之外国穷发，瀛壖以南人洞胸。坐见雕题黑齿裔，肉人醢骨危其躬。农夫狼顾忧旱涝，尔独胡狃愚顽衷。吴牛喘月逴龙喜，物性诡谲良难同。为召黔雷解其说，答之天道犹张弓。
海吼
作者：孙元衡
朝代：清

我闻百物愤恚鸣穹苍，而何有于百谷之王？幽隘搏击成声光，而何有于祝融之汪？云胡吼怒弥昼夜，震撼鲛室喧龙堂？延听千声无远近，气沴风屯海为运。穷天拗忿悲莫伸，死地埋忧思欲奋。初时起类渔阳挝，七鲲喷沫开谽谺。繁响渐臻有嘘噏，万蹄按辔行虚沙。倏如战胜轰千轴，刮乾戾坤为起伏。漓以山摧熊虎号，砰磕成雷魔母哭。山摧石烂如寒灰，雷霆翻空偶驰逐。尔乃十日、五日吼不休，使我耳聋心矗矗。或言訇哮由积风，挂席长梢凝碧空。或言狂潮本澜汗，进则剽沙礐石争来攻，退则馀波呀呷殿成功；为魁为窟奔海童，朝夕池边历岁月，去来喧寂将毋同。老农又言徵在雨，黑螭隐见青鼍舞。叫啸年来彻霄汉，炎威千里成焦土。泱泱海若大难名，我欲问之阻长鲸。水德懦弱惧民玩，庶几赫怒张奇兵。大贤崇实戒虚声，股肱之喜良非轻。
海外惊霜叱雪，无复寒林可观。秋日行经木冈山下，白茅作花，宛如朔雪晨霜，足补山川所不逮，率简澄庵宋明府
作者：孙元衡
朝代：清

茫茫宿莽本荒涂，行到瀛南胜画图。夹路霜华随野阔，到山雪色共云铺。风微灞岸飘杨柳，月澹江天冷荻芦。黄犊一声三榼酒，海邦秋兴未全无。
海外饯客登舟，其情怀黯然，乃在离别之外，因为是诗
作者：孙元衡
朝代：清

连山波阔远天垂，愁倍阳关酒满卮。展转别离无后约，丁宁珍重是危词。一盘针路漫漫夜，十丈帆风猎猎时。百里已遥千里近，计程疑速又疑迟。
海客与文士谈仙
作者：孙元衡
朝代：清

扶桑欲总辔，咸池先饮马。灵璅尽生烟，行见苍梧野。仙之人兮鹤与俱，纳新吐故何徐徐！舟气柁风寡滞迹，幄霄帏露成安居。八解池边观定水，九籥丹经洞生死。世间小别二千年，空里孤行九万里。渴时吮玉饥齧芝，鹿卢蹻下风云驰。匏魁统管含宫徵，熟簧生？云中吹。举举弄文人，挥手聊相谢。云霓随飘风，攀尔凤凰驾。羽人之国长如春，有何窟宅容其身。丹丘常明不知夜，未遑偃息劳精神。纵令怀英吸微液，那能醇粹还天真。骨肉断恩爱，煆炼脑与肠；徒然息心侣，万劫真茫茫。云旗玉轪空相望，回视九州非旧乡。海客掀髯发长啸，为斩尘根操墨阳。典籍为罟儒锻羽，衣冠是鼎儒沸汤。白蒿服户粪充囊，树兰不纫椒不芳。糺思编愁为佩纕，结鹑带索如人长。松宿天行无梗路，毳衣掩露含风裳。子行矣扪天摅影，虬螭青白遥相将。
海客与文士谈仙
作者：孙元衡
朝代：清
体裁：古风

扶桑欲总辔，咸池先饮马。灵璅尽生烟，行见苍梧野。仙之人兮鹤与俱，纳新吐故何徐徐！舟气柁风寡滞迹，幄霄帏露成安居。八解池边观定水，九籥丹经洞生死。世间小别二千年，空里孤行九万里。渴时吮玉饥齧芝，鹿卢蹻下风云驰。匏魁统管含宫徵，熟簧生�云中吹。举举弄文人，挥手聊相谢。云霓随飘风，攀尔凤凰驾。羽人之国长如春，有何窟宅容其身。丹丘常明不知夜，未遑偃息劳精神。纵令怀英吸微液，那能醇粹还天真。骨肉断恩爱，煆炼脑与肠；徒然息心侣，万劫真茫茫。云旗玉轪空相望，回视九州非旧乡。海客掀髯发长啸，为斩尘根操墨阳。典籍为罟儒锻羽，衣冠是鼎儒沸汤。白蒿服户粪充囊，树兰不纫椒不芳。糺思编愁为佩纕，结鹑带索如人长。松宿天行无梗路，毳衣掩露含风裳。子行矣扪天摅影，虬螭青白遥相将。
海市清言
作者：孙元衡
朝代：清

白沙洲软长莓苔，盖屋青林不用栽。两乳燕投孤垒宿，四时花共一瓶开。巧人西域营工到，估舶东吴载酒来。解语鹦哥成五色，更无鸟译费疑猜。
海波夜动，焰如流火，天黑弥烂，亦奇观也
作者：孙元衡
朝代：清

乱若春灯远度萤，坐看光怪满沧溟。天风吹却半边月，波水杳然无数星。是色是空迷住著，非仙非鬼照青荧。夜珠十斛谁抛得，欲掬微闻龙气腥。
海龙
作者：孙元衡
朝代：清

澎岛渔人乞我歌，海龙双跃出盘涡。爪牙未具空麟鬣，直似枯鱼泣过河。
渔家
作者：孙元衡
朝代：清

结茅荒屿外，业就水为田。艐侣分潮路，？旂散海烟。盐将孤艇待，网藉百夫牵。岁晏输公毕，风波自有仙。
渔家
作者：孙元衡
朝代：清
体裁：五言律诗

结茅荒屿外，业就水为田。艐侣分潮路，�旂散海烟。盐将孤艇待，网藉百夫牵。岁晏输公毕，风波自有仙。
渔家口号
作者：孙元衡
朝代：清

家在蚝山蜃气开，鲸潮初定鲎帆来。虎鲨鬼蟹纷无数，就里难求蛤蚌胎。
渡浯通支海
作者：孙元衡
朝代：清

不毛绝塞几经年，又到文身海国边。帆挂逆风舟宛转，浪翻危屿岸流连。坐倾北苑先春露，卧展南菙第一篇。我与轻鸥同泛泛，未知何处是桑田。
渡海
作者：孙元衡
朝代：清

捩柁扬帆似发机，茫洋自顾此生微。乱山断处天应尽，一发穷时鸟不飞。鱼眼光边波闪烁，龙涎影外国依稀。壮游奇绝平生冠，斯语东坡未必非。
澄台
作者：孙元衡
朝代：清

天光投白浪，山势尽苍烟。借问中原路，奔腾落日边。
澄庵宋明府于法华寺左新构草亭落成，立秋之二日，陪济庵寅长、偕亦远张明府閒集其上
作者：孙元衡
朝代：清

绿野轩车得偶停，沧溟踪迹几浮萍。香飘古寺昙花见，秋到閒园蝶梦醒。自有醉翁能载酒，不妨喜雨更名亭。应芟恶竹斜添槛，收取冈山百丈青。
澎湖
作者：孙元衡
朝代：清

七十二屿称澎湖，沧溟万里开荒涂。屿屿盘纡互钩带，洪波割据成方隅。东西二吉门户壮，将军之澳为中区。雄师镇压马宫汛，天然犄角中邦无。其馀赋形非一状，纷陈簠簋兼盘盂。蛟蛇拳曲龙隐见，狮象蹲踞僧跏趺。诸流回澓舟难入，逆帆欲泊兴嗟吁。百折终成触嶕势，狂澜反走如亡逋。有时无风水澄镜，咫尺胶固谁能逾。巨舸理不任篙楫，束手待敌甘为俘。汪洋指南争此土，既到往往遭艰虞。昔日王师事征讨，神兵彷佛前驰驱。风摧火灭甘泉沸，降幡夜出台山陬。制府谋成输百万，冠军一战真良图。事关正统岂微细，封赏有间传闻殊。榜人维舟汲清水，蹑踪到顶招吾徒。黑铁崩崖潮欲缩，黄沙石碛盐为污。蚝岛峰峦咸破碎，凫亹草木原焦枯。大海东流无底极，振衣一啸心踟蹰。
灯夕，赋得十万军城十万灯，限军字
作者：孙元衡
朝代：清

朱方元夕火山军，戈船铁骑屯红云。珠煤缀屋华艳棼，气燄融泄辉玄纁。炎官张伞掀五雯，祝融幢旒挥垢氛。蛰龙起御飞蝹蝹，怒鲸跃鲤来纷纭。吁嗟麟兮溷夔羵，炬牛燧象争功勋。豹章虎脊兰其䈥，天马汗血衔朱幩。离哉翩翻鸾鹤鷏，摇尾警翮何翂翂。赫羲伏明浑不分，明蠲行蛊飘絪缊。横玉叫空天帝闻，金鸣则钲革以薣。大团火伴千人群，方曲障面杨姨裙。蹋摇娘子伧不文，鸟盐昔昔哀转辒。紫？甲士头曳鼢，如经百战双足皲。太平逸乐民气醺，手击双壤讴吾君。利害相摩如所云，我肠欲吼饥火焚。愿兆丰登看火耘，邀人作歌媲皇坟。
灯夕，赋得十万军城十万灯，限军字
作者：孙元衡
朝代：清
体裁：古风

朱方元夕火山军，戈船铁骑屯红云。珠煤缀屋华艳棼，气燄融泄辉玄纁。炎官张伞掀五雯，祝融幢旒挥垢氛。蛰龙起御飞蝹蝹，怒鲸跃鲤来纷纭。吁嗟麟兮溷夔羵，炬牛燧象争功勋。豹章虎脊兰其䈥，天马汗血衔朱幩。离哉翩翻鸾鹤鷏，摇尾警翮何翂翂。赫羲伏明浑不分，明蠲行蛊飘絪缊。横玉叫空天帝闻，金鸣则钲革以薣。大团火伴千人群，方曲障面杨姨裙。蹋摇娘子伧不文，鸟盐昔昔哀转辒。紫�甲士头曳鼢，如经百战双足皲。太平逸乐民气醺，手击双壤讴吾君。利害相摩如所云，我肠欲吼饥火焚。愿兆丰登看火耘，邀人作歌媲皇坟。
独坐有感
作者：孙元衡
朝代：清

仆婢都因药饵忙，自量生理坐胡床。抛书岂有安身法，止酒应无却病方。老圃寻花风邑邑，空庭待月露瀼瀼。南天草木逃秋令，烂熳惊看镜里霜。
田家
作者：孙元衡
朝代：清

就燠时多稼，移民力本儳。田洋惟待泽，稻耗不须芟。香粒大于豆，蒲囊小作函。馀粮文蓣好，朱履荷长镵。
留滞海外，倏踰三载，追维所历，不无嘅焉
作者：孙元衡
朝代：清

海东郡邑祇粗安，鼎立三区一岛盘。蛮嶂高低云亦险，鲸潮咫尺路方难。流光淡宕同鲛室，气味酸寒似橘官。禦暴应难凭只手，戈船铁骑尽桓桓。操舟奉职异车尘，四望长天入涣鳞。讲武督徭蕃有长，救荒告籴海无邻。稽商略定浮槎籍，柔远频招译国人。来往风分南北岛，冬春三历未知津。推挤不去已三年，千首诗抛海一边。初到似逋还似谪，即今疑幻却疑仙。后车何处无前辙，大国由来是小鲜。疏懒不愁鱼鸟笑，刺桐城里得安眠。学得散人工散法，簿书抛却野情多。不经意得花前句，微有情调醉后歌。观水虫鱼增注脚，志山鸟兽费遮罗。丛谈就俚辞雕饰，未似张骞说泛河。
留滞海外，倏踰三载，追维所历，不无嘅焉·其一
作者：孙元衡
朝代：清

海东郡邑祇粗安，鼎立三区一岛盘。蛮嶂高低云亦险，鲸潮咫尺路方难。流光淡宕同鲛室，气味酸寒似橘官。禦暴应难凭只手，戈船铁骑尽桓桓。
留滞海外，倏踰三载，追维所历，不无嘅焉·其三
作者：孙元衡
朝代：清

推挤不去已三年，千首诗抛海一边。初到似逋还似谪，即今疑幻却疑仙。后车何处无前辙，大国由来是小鲜。疏懒不愁鱼鸟笑，刺桐城里得安眠。
留滞海外，倏踰三载，追维所历，不无嘅焉·其二
作者：孙元衡
朝代：清

操舟奉职异车尘，四望长天入涣鳞。讲武督徭蕃有长，救荒告籴海无邻。稽商略定浮槎籍，柔远频招译国人。来往风分南北岛，冬春三历未知津。
留滞海外，倏踰三载，追维所历，不无嘅焉·其四
作者：孙元衡
朝代：清

学得散人工散法，簿书抛却野情多。不经意得花前句，微有情调醉后歌。观水虫鱼增注脚，志山鸟兽费遮罗。丛谈就俚辞雕饰，未似张骞说泛河。
病中四首
作者：孙元衡
朝代：清

一片秋云坠海邦，昨来对镜雪痕双。寒生药铫吹残火，风至毡裘拥破窗。伏枕似逃文士会，闭门不受酒人降。此间归思知多少，梦逐惊鸿渡皖江。物态浮观物理沈，瘴山浅历瘴云深。四时气有三时夏，一日风生半日阴。海外自知坚道念，病馀不觉长禅心。大通中散无由觅，九籥应难鍊紫金。半间七尺呻吟地，拥被披裘对夕曛。侵隐墨蚊何善伺，缘空朱蚁似多闻。芳樽独负忘归子，良药全凭抱节君。莫道前轩花有径，未能著屐已离群。几日淹留似醉乡，今来小愈坐胡床。羹调玉糁桄榔软，茶煮龙团椷榄香。糕字题成教女婢，纸鸢画就走儿郎。此翁得丧无何有，炙背扶人傍短墙。
病中四首·其一
作者：孙元衡
朝代：清

一片秋云坠海邦，昨来对镜雪痕双。寒生药铫吹残火，风至毡裘拥破窗。伏枕似逃文士会，闭门不受酒人降。此间归思知多少，梦逐惊鸿渡皖江。
病中四首·其三
作者：孙元衡
朝代：清

半间七尺呻吟地，拥被披裘对夕曛。侵隐墨蚊何善伺，缘空朱蚁似多闻。芳樽独负忘归子，良药全凭抱节君。莫道前轩花有径，未能著屐已离群。
病中四首·其二
作者：孙元衡
朝代：清

物态浮观物理沈，瘴山浅历瘴云深。四时气有三时夏，一日风生半日阴。海外自知坚道念，病馀不觉长禅心。大通中散无由觅，九籥应难鍊紫金。
病中四首·其四
作者：孙元衡
朝代：清

几日淹留似醉乡，今来小愈坐胡床。羹调玉糁桄榔软，茶煮龙团椷榄香。糕字题成教女婢，纸鸢画就走儿郎。此翁得丧无何有，炙背扶人傍短墙。
病后书怀寄筱岫
作者：孙元衡
朝代：清

病馀秋气总阴森，一卷庄、骚苦竹林。海日斜时潮水阔，山风起处瘴云深。偶从甘蔗逢佳境，忽见芭蕉赋卷心。消受短檠人静后，守宫轧轧草虫吟。
瘴气山水歌
作者：孙元衡
朝代：清

瘴山苦雾结胚胎，穷阴深墨堆枯煤。赤日沈为死灰色，劲风万古无由开。下有长河名淡水，玉椀澄之清且旨。化为碧血与鸩浆，杀人不见波涛起。山有飞禽河有鱼，上原下隰黄茆居。岛民生与瘴相习，诸蕃杂作古丘墟。墟中婺妇能为鬼，婆娑其舞歌笑娓。舌语疑咒走疑癫，人瘴由来胜蛇虺。嗟我禦暴分边城，扫除无力空含情。樵山饮水滋惭恧，仕宦五瘴良非轻。
瘴气山水歌
作者：孙元衡
朝代：清
体裁：古风

瘴山苦雾结胚胎，穷阴深墨堆枯煤。赤日沈为死灰色，劲风万古无由开。下有长河名淡水，玉碗澄之清且旨。化为碧血与鸩浆，杀人不见波涛起。山有飞禽河有鱼，上原下隰黄茆居。岛民生与瘴相习，诸蕃杂作古丘墟。墟中婺妇能为鬼，婆娑其舞歌笑娓。舌语疑咒走疑癫，人瘴由来胜蛇虺。嗟我禦暴分边城，扫除无力空含情。樵山饮水滋惭恧，仕宦五瘴良非轻。
登舟
作者：孙元衡
朝代：清

波水涔云片席张，情怀气味孰相当？美人一去投龙塞，猛士相将赴敌场。
石榴花
作者：孙元衡
朝代：清

腊月红榴似晓霞，青潮白海照天涯。他时挂席移根去，应胜庐山顶上花。
祷雨篇
作者：孙元衡
朝代：清

灵海濩渃天为关，回互中原乖百蛮。灶鼍窟外裸人国，当今神武威愚顽。命官分职列星宿，铁骑戈船肃侦堠。雕题大耳文蛇衣，更不肉人工战斗。鱼盐可贾沙可耕，蔗田千灶煎为饧。九轨车音杂哀角，市廛不减无诸城。旻天阳道黄尘起，时见旱龙升海底。天仓嘒嘒天稷暗，太微木入河无豕。摐金伐鼓声动山，嗟我卧病床帷间。官僚尘土事趋走，耆旧老瘦争追攀。狂夫大言满人口，剑逼丰隆雷在手。建坛十丈赤嵌边，维南有箕北有斗。蹶张武人生怒嗔，鞭挞头陀咒鬼神。焚巫暴尪古所戒，此岂有力回天津！扶杖强起对辽廓，池荷枯死芙蓉落。南方火云烧太清，片月悬弓气蒸灼。斯牲靡爱荐惟馨，圭璧既卒神莫听。祀山斩木诬百灵，及时省过户且扃。殓胔收骨平厥刑，怨怼骄蹇两不形。肥遗自死人自宁，周官荒政还当铭。
秋夜
作者：孙元衡
朝代：清

高林一茅屋，秋尽成苍唐。蟋蟀吟夜户，似为劳者倡。涫？胸若波，宛转在空床。烧兰起弹瑟，可以亲鸾凰。宫徵良已昧，苦甘徒备尝。万事成琐尾，振衣东壁光。
秋夜
作者：孙元衡
朝代：清
体裁：古风

高林一茅屋，秋尽成苍唐。蟋蟀吟夜户，似为劳者倡。涫�胸若波，宛转在空床。烧兰起弹瑟，可以亲鸾凰。宫徵良已昧，苦甘徒备尝。万事成琐尾，振衣东壁光。
秋日偶感
作者：孙元衡
朝代：清

散步空庭独敛襟，此身端与世浮沈。凄迷海国看云地，宛转秋宵对月心。那得来鸿逢去燕，每思红叶间青林。大都百物无聊赖，满耳寒螀不是吟。
秋日杂诗二十首
作者：孙元衡
朝代：清

三年身入幻，味物海东丞。秋杳云俱化，霄虚鸟不胜。花于情未尽，山有目先登。一室粗能理，随时可曲肱。八月浑如夏，冰纹枕簟斜。渴虹淹溽暑，毒雾莽风沙。破梦无名鸟，伤心未见花。自怜情漫浪，更拟著浮槎。西偏惟落日，东向一烟峦。不爽针盘路，无形铁板关。鱼舠纷似叶，战舸静如山。深隐成安宅，毋忧海国顽。北势到鸡笼，齐谐志怪同。瘴云凝自古，毒水澹于空。伏火从山鬼，惊涛驾海翁。舟回十二载，浮去弱洋东。亦有奇情在，都疑梦里逢。潮生惊战鼓，日尽骇边烽。挟火麒麟飓，摧云傀儡锋。秋容何处好，千里木芙蓉。诸蕃多窟宅，深就瘴云安。竹坞疑熊馆，茆居结马鞍。山荒朝猎豹，田熟夜防獾。此是羲皇上，文身似羽翰。信此飘零眼，浮观别异同。四时无正候，百物有奇功。版籍翻稽妇，蛮村浑贱翁。糟醨聊可啜，应笑学郫筒。眼底天民在，熙熙共往来。忘年惊发变，改岁待花开。即鹿群看箭，安家密咒灰。唱歌争款客，唤取女郎回。海国多新意，生涯自不贫。清流环靛户，白水散？人。零露龙嘘漐，油云蜃积鳞。所嗟铅椠客，风俗未相亲。殊方今乐国，襁负自成邻。饧酿酬田祖，蛮讴赛水神。蓣苗田鹿喜，蔗叶野牛驯。经术能师古，豳风属此人。秋雨滋筼箨，凄风养秀葽。醍醐閒伴少，榔枥野情遥。毂击煎饧灶，樯维煅蛎窑。喧嚣那可息，猿鹤漫相招。徙倚冈原上，关心草木缘。蕃花香酷烈，刺竹势㺦猭。廓落南东亩，奇零一两廛。此中无故物，霜鬓对寥天。物情殊熳烂，问俗竟何如。乐事喧鼍鼓，哀音转犊车。蕃荒逃火鹿，海熟上潮鱼。生理无妨陋，安恬可瑟居。劲风摧靡草，佻习厌陈人。斔斛全无较，吴蚕未见珍。肆狂呼五白，禳病叫三神。生聚如萍梗，何妨作酒民。欲补虫鱼注，徒多玩物情。文禽悬羽息，沙蟹寄螺生。守拙蟏蛸隐，争雄蜥蜴鸣。大都观变化，蠢蠢只空名。晚饭步空林，奇云生暮阴。天容自吞吐，夜气且浮沈。似电收光缓，疑霞幻影深。掉头归卧稳，平澹只初心。秋宵常独坐，宜楙漫相招。积水光摇动，连天气郁陶。蝠飞迎月露，鸡唱逐风潮。引领还空舍，余生本寂寥。节序飞腾易，无营作息宜。寒暄黄鸟在，晴雨绿鸠知。阅世恒如醉，忘情或近痴。形骸犹故我，欲问被衣师。草木无摇落，秋心亦自惊。远天澄一色，空宇会千声。选句收蛮语，耽游得鸟情。官閒兼寡合，例有竹蕉清。回首平生事，心将迹并奇。溯江曾学懒，入海为求诗。云水交相适，鱼龙两不疑。还舟无处觅，大火又西驰。
秋日杂诗二十首·其一
作者：孙元衡
朝代：清

三年身入幻，味物海东丞。秋杳云俱化，霄虚鸟不胜。花于情未尽，山有目先登。一室粗能理，随时可曲肱。
秋日杂诗二十首·其七
作者：孙元衡
朝代：清

信此飘零眼，浮观别异同。四时无正候，百物有奇功。版籍翻稽妇，蛮村浑贱翁。糟醨聊可啜，应笑学郫筒。
秋日杂诗二十首·其三
作者：孙元衡
朝代：清

西偏惟落日，东向一烟峦。不爽针盘路，无形铁板关。鱼舠纷似叶，战舸静如山。深隐成安宅，毋忧海国顽。
秋日杂诗二十首·其九
作者：孙元衡
朝代：清

海国多新意，生涯自不贫。清流环靛户，白水散？人。零露龙嘘漐，油云蜃积鳞。所嗟铅椠客，风俗未相亲。
秋日杂诗二十首·其九
作者：孙元衡
朝代：清
体裁：五言律诗

海国多新意，生涯自不贫。清流环靛户，白水散�人。零露龙嘘漐，油云蜃积鳞。所嗟铅椠客，风俗未相亲。
秋日杂诗二十首·其二
作者：孙元衡
朝代：清

八月浑如夏，冰纹枕簟斜。渴虹淹溽暑，毒雾莽风沙。破梦无名鸟，伤心未见花。自怜情漫浪，更拟著浮槎。
秋日杂诗二十首·其二十
作者：孙元衡
朝代：清

回首平生事，心将迹并奇。溯江曾学懒，入海为求诗。云水交相适，鱼龙两不疑。还舟无处觅，大火又西驰。
秋日杂诗二十首·其五
作者：孙元衡
朝代：清

亦有奇情在，都疑梦里逢。潮生惊战鼓，日尽骇边烽。挟火麒麟飓，摧云傀儡锋。秋容何处好，千里木芙蓉。
秋日杂诗二十首·其八
作者：孙元衡
朝代：清

眼底天民在，熙熙共往来。忘年惊发变，改岁待花开。即鹿群看箭，安家密咒灰。唱歌争款客，唤取女郎回。
秋日杂诗二十首·其六
作者：孙元衡
朝代：清

诸蕃多窟宅，深就瘴云安。竹坞疑熊馆，茆居结马鞍。山荒朝猎豹，田熟夜防獾。此是羲皇上，文身似羽翰。
秋日杂诗二十首·其十
作者：孙元衡
朝代：清

殊方今乐国，襁负自成邻。饧酿酬田祖，蛮讴赛水神。蓣苗田鹿喜，蔗叶野牛驯。经术能师古，豳风属此人。
秋日杂诗二十首·其十一
作者：孙元衡
朝代：清

秋雨滋筼箨，凄风养秀葽。醍醐閒伴少，榔枥野情遥。毂击煎饧灶，樯维煅蛎窑。喧嚣那可息，猿鹤漫相招。
秋日杂诗二十首·其十七
作者：孙元衡
朝代：清

秋宵常独坐，宜楙漫相招。积水光摇动，连天气郁陶。蝠飞迎月露，鸡唱逐风潮。引领还空舍，余生本寂寥。
秋日杂诗二十首·其十三
作者：孙元衡
朝代：清

物情殊熳烂，问俗竟何如。乐事喧鼍鼓，哀音转犊车。蕃荒逃火鹿，海熟上潮鱼。生理无妨陋，安恬可瑟居。
秋日杂诗二十首·其十九
作者：孙元衡
朝代：清

草木无摇落，秋心亦自惊。远天澄一色，空宇会千声。选句收蛮语，耽游得鸟情。官閒兼寡合，例有竹蕉清。
秋日杂诗二十首·其十二
作者：孙元衡
朝代：清

徙倚冈原上，关心草木缘。蕃花香酷烈，刺竹势㺦猭。廓落南东亩，奇零一两廛。此中无故物，霜鬓对寥天。
秋日杂诗二十首·其十五
作者：孙元衡
朝代：清

欲补虫鱼注，徒多玩物情。文禽悬羽息，沙蟹寄螺生。守拙蟏蛸隐，争雄蜥蜴鸣。大都观变化，蠢蠢只空名。
秋日杂诗二十首·其十八
作者：孙元衡
朝代：清

节序飞腾易，无营作息宜。寒暄黄鸟在，晴雨绿鸠知。阅世恒如醉，忘情或近痴。形骸犹故我，欲问被衣师。
秋日杂诗二十首·其十六
作者：孙元衡
朝代：清

晚饭步空林，奇云生暮阴。天容自吞吐，夜气且浮沈。似电收光缓，疑霞幻影深。掉头归卧稳，平澹只初心。
秋日杂诗二十首·其十四
作者：孙元衡
朝代：清

劲风摧靡草，佻习厌陈人。斔斛全无较，吴蚕未见珍。肆狂呼五白，禳病叫三神。生聚如萍梗，何妨作酒民。
秋日杂诗二十首·其四
作者：孙元衡
朝代：清

北势到鸡笼，齐谐志怪同。瘴云凝自古，毒水澹于空。伏火从山鬼，惊涛驾海翁。舟回十二载，浮去弱洋东。
秋日杂诗二十首沅真、纪常、筱岫诸弟日有文会，偶成二律，用张其军·其一
作者：孙元衡
朝代：清
体裁：五言律诗

桴鼓催文战，兄难弟亦难。数声铜钵响，一寸烛花残。思杳风从远，言疏泉始澜。连城求赵璧，海内定弹冠。
秋旱
作者：孙元衡
朝代：清

骄亢入秋天，村中乏井泉。斗潮风乍起，厄雨电争先。日御翻黄雾，云峰化紫烟。何当归老眼，吾道巳堪怜！
端午
作者：孙元衡
朝代：清

五日当庭斫绿瓜，蒲觞聊与酌流霞。香罗细葛思难到，白海青潮景未斜。粳稻垂楣同艾叶，扶桑照眼胜榴花。心知南国音书少，醉听回帆鼓一挝。
答筱岫弟到榕城见寄
作者：孙元衡
朝代：清

鹡鸰飞不到蛮天，万里艰难梦宛然。苏子真成遥海望，惠连果枉济江篇。喜欢道上催春鸟，黯澹滩头下水船。留柳识韩俱浪语，浮名抛却是归年。
筱岫在署时，于书室墙侧植竹一枝，至秋倏生十笋，蓊然成林，为之一快
作者：孙元衡
朝代：清

墙下种青玉，亭亭惟一竿。对此孤竹君，珍重同琅玕。渡海不忍别，挥杯与盘桓。慇勤属长须，毋使僮仆残。方秋四气备，芽笋纷以攒。稚子脱新锦，老龙恋深蟠。枝垂苍藓上，梢罥青云端。来风动葳蕤，防露见檀栾。清吟致遥想，匪直报平安。
筱岫饮所寄红毛酒尽，复以诗来索，答之
作者：孙元衡
朝代：清

世上酒龙君独步，白波翻尽卷红澜。醉乡田地须多少，不爱中原想荷兰。
累日望荔枝船不到
作者：孙元衡
朝代：清

一年笑口几时开，一日登台望几回。作底使风舟截海，峭帆谁更裹头来。
红夷剑歌
作者：孙元衡
朝代：清

海潮迅澓千丈波，宝剑出匣悲风多。剑身三尺菖蒲叶，文成蝌蚪星辰罗。耿耿光明拖疋练，潢潢气势翻长河。绕膝柔如弓抱月，铮然脱手锵鸣珂。壮士斫石迸阴火，应声解物无延俄。寒灯照夜老蛟泣，冷雨入屋神龙歌。长须遗民向我说，儿时丧乱沦于倭。长历荷兰诸绝国，酷嗜长剑情靡他。蕃禁例同盗神器，得此逋窜遭蹉跎。渡海中流鬼物夺，雷公电母频撝诃。归向中原乃拂拭，照见头发霜为皤。良工导我开生面，千金装饰十年磨。佩之邪心除已尽，世人不敢轻摩挲。我有墨兵久不用，睹此神物心平和。愿见圣人舞干羽，喜逢宇内销兵戈。遗民掀髯发长啸，太平对此将如何。万事不平今已矣，掉头蹈海双滂沱。
红绣毬
作者：孙元衡
朝代：清

玲珑煖玉更施朱，锦绣成团缀几株。绛雪即今零落尽，馀枝犹是小珊瑚。
羞草
作者：孙元衡
朝代：清

草木多情似有之，叶憎人触避人嗤。也知指佞曾无补，试问含羞却为谁？寸筳孤立势亭亭，直似棕榈有覆青。留得世间真面目，羞人岂独胜娉婷。萱花自惜可忘忧，小草如何却解愁。为语世人休怪诧，风情太甚要含羞。
羞草·其一
作者：孙元衡
朝代：清

草木多情似有之，叶憎人触避人嗤。也知指佞曾无补，试问含羞却为谁？
羞草·其三
作者：孙元衡
朝代：清

萱花自惜可忘忧，小草如何却解愁。为语世人休怪诧，风情太甚要含羞。
羞草·其二
作者：孙元衡
朝代：清

寸筳孤立势亭亭，直似棕榈有覆青。留得世间真面目，羞人岂独胜娉婷。
羡子
作者：孙元衡
朝代：清

千章夏木布浓阴，望里累累羡子林。莫当黄柑持抵鹊，来时佛国重如金。
翠蟹
作者：孙元衡
朝代：清

嗜蟹何当只自谋，难凭此味悦监州。双螯独抱炎洲翠，吕亢图中未解收。
自安平镇风中返棹，波涛甚恶，归卧竟日而心犹悸，作诗自嘲
作者：孙元衡
朝代：清

七里风涛万叠愁，归来不道小瀛洲。流云过影身摇动，空宇无声耳唧啾。飘泊樽罍三峡夜，黄昏枕簟九疑秋。自量终是尘凡客，海月应难挂席求。
自适
作者：孙元衡
朝代：清

平生未解隔宵愁，放达能经万里游。不遣归心随去鸟，但将高兴答清秋。暖风动幕花光乱，凉月盈樽露气浮。嫩绿文来蓣薯熟，甘香绝胜稻粮谋。
舟人言泛海不见飞鸟则渐至大洋，盖水禽陆栖也
作者：孙元衡
朝代：清

天无鸿雁水无鸥，烟雨茫茫我即浮。已识功名如嚼蜡，逍遥偶逐大鹏游。
芦竹庄夜坐，寄在郡诸同学
作者：孙元衡
朝代：清

雨过泾云平，风微暑气清。千寻山月上，一面海潮生。天外有何事，世间无此情。愿言良夜永，聊以谢浮名。
芭蕉一绝
作者：孙元衡
朝代：清

绩丝成葛薄如云，裁作鸾笺学右军。若使卷心无逸翠，不教脩竹有弹文。
苦热行
作者：孙元衡
朝代：清

丹蛇折鳞龙解角，扶桑曦驭腾东井。头痛山南天毒西，片月当中堕焦影。牵牛脱轭河汉枯，织女停梭空引颈。大鹏戢翼大鲲潜，洪从祖公醉不醒。欲乞玄霜飞雪丹，涤涤山川心冂冂。
茄留社
作者：孙元衡
朝代：清

自有蛮儿能汉语，谁言冠冕不相宜？叱牛带雨晚来急，解得沙田种芋时。
茉莉
作者：孙元衡
朝代：清

名花闻道出南荒，亲到南天闻妙香。弟是素馨兄是菊，澹烟如水月如霜。佳人小立画廊西，纨扇迎风手自携。雪瓣恐教蝉翼重，缦华应遣凤头低。却月盆中向晚芳，瑶台谁与散天香。残魂消尽同禅寂，不觉琼枝在枕傍。
茉莉·其一
作者：孙元衡
朝代：清

名花闻道出南荒，亲到南天闻妙香。弟是素馨兄是菊，澹烟如水月如霜。
茉莉·其三
作者：孙元衡
朝代：清

却月盆中向晚芳，瑶台谁与散天香。残魂消尽同禅寂，不觉琼枝在枕傍。
茉莉·其二
作者：孙元衡
朝代：清

佳人小立画廊西，纨扇迎风手自携。雪瓣恐教蝉翼重，缦华应遣凤头低。
草堂漫兴
作者：孙元衡
朝代：清

天外今知乐事偏，茅斋洒扫驻三年。连林兰本飘金粟，出屋蕉丛吐赤莲。棋局傍观无我相，醉乡渐入有仙缘。蛮烟瘴雨何滋味，八尺风漪得稳眠。
草堂落成
作者：孙元衡
朝代：清

一亩宫初辟，情奇境自遥。移根将笋竹，分本作花蕉。炉外安棋局，瓶边挂酒瓢。人间无用地，应不碍鹪鹩。
蝴蝶花树
作者：孙元衡
朝代：清

流宕春光烂熳枝，翩翻似醉更疑痴。家家一树锦蝴蝶，是梦是花人不知。
裸人丛笑篇
作者：孙元衡
朝代：清

皇威慑海若，崩角革顽凶。昔从倭鬼役，今为王者农。酋长加以冠，族类裸其躬。震惊鞭挞威，嬉戏刀剑锋。台郎出守罗星宿，云是大唐王与公。五十二区山百重，南极蜈蜞北鸡笼。浑沌不凿天年终。卫鬤缦靡草，䰏髽如植竿。独竦兕荐立，两岐羱角端。不簪亦不弁，杂卉翼以翰。谓当祝发从瓯骆，尔胡不髡能自完。凿囷贯竹皮，括轮象日月兮卫其身，圆景双担色若银。我闻无肠之东聂耳国，趋走捧持犹捧珍，又云一耳为衾一为茵；非其苗裔强相效，呜乎坎德胡不辰！齿耳夫何以皓为？又奚取于渍汁而漆颐？厉骨辟秽芳其脂，墨氏毋宁悲染丝！倒悬覆脏，如絷羵羊。织竹为箍，约肚束肠。行奔登跃，食少力强。蜂壶猿臂，逐鹿逾冈。将刀断之，挽手上堂。为语楚宫休饿死，盍习此术媚其王？短布无长缝，尚玄戒施缟。桶裙本陋制，不异蛮犵狫。狫蛮凿齿丧其亲，尔蛮凿齿媾其姻；杂俗殊风仁不仁！管承鼻息飏箫音，筠亚齿隙调琴心。女儿别居椰子林，雄鸣雌和终凡禽。不顾爷娘回面哭，生男赘夫老而独。但知生女耀门楣，高者为山下者谷。猫女腻新相斗妍，醉歌跳舞惊鸿翩。酋长朝来易版籍，东家麻达西家仙。接飞轶走，纵行横施。绣肌雕腋，勇者是仪。龟文蝉翼，蒙表贯肢。背展雕鹗，胸狞豹螭。跳脱臂釬，璎珞项披。蠢然身首犁？尸。海山宜鹿，依于朴樕。麌麌呦呦，群行野伏。诸蕃即之，长鈚劲箙。毒㹪横噬，倍于杀戮。凭藉商手赋公局，获车既倾壑有欲。㹔奔狧食何苦辛，直朵颐于刖蹄而剖腹。尔之生也，悬刀代弧；尔之壮也，畜犬为徒。柔筌以卧肉以脯，纵横猛气凌殷虞；奋狋㹜？不可呼，争先奚翅当百夫。功多齿钝弃匪辜，日暮累累嗥路隅！虎山可深入，傀儡难暂逢。不竞人肉竞人首，歼首委肉于豝豵。惊禽飞，骇兽走，腰下血模糊，诸蕃起相寿！崩泉下涧三尺波，女儿没水如群鹅。中官投药山之阿，至今仙气留云窝。生男洗涤意非它，无挛无靡无沈痾。他日纵浪有勋业，为鲸为鲤为蛟鼍。鼍鼓轰林人野哭，举尸焮炙昲以燠。蝇蚋不敢侵，蝼蚁漫相逐。埋骨无期雨颓屋，安置鬼牛与鬼鹿。鬼残日夜伤幽独！金人窜伏来海滨，五世十世为天民。花开省识唐虞春，阡陌杂作如无人。披草戴笠，钳口合唇，道路以目，爰契天真。华人侮之默不嗔，秫粒如豆萁如薪。群嚼玉英粲，醽醁为氤氲，屏五齐三事而狄康不闻。准身准口量馀粟，一榼一瓢万事足。蚩蚩者无怀古民，白刃酣交醒觳觫。
裸人丛笑篇·其一
作者：孙元衡
朝代：清

皇威慑海若，崩角革顽凶。昔从倭鬼役，今为王者农。酋长加以冠，族类裸其躬。震惊鞭挞威，嬉戏刀剑锋。台郎出守罗星宿，云是大唐王与公。五十二区山百重，南极蜈蜞北鸡笼。浑沌不凿天年终。
裸人丛笑篇·其七
作者：孙元衡
朝代：清

管承鼻息飏箫音，筠亚齿隙调琴心。女儿别居椰子林，雄鸣雌和终凡禽。不顾爷娘回面哭，生男赘夫老而独。但知生女耀门楣，高者为山下者谷。猫女腻新相斗妍，醉歌跳舞惊鸿翩。酋长朝来易版籍，东家麻达西家仙。
裸人丛笑篇·其三
作者：孙元衡
朝代：清

凿囷贯竹皮，括轮象日月兮卫其身，圆景双担色若银。我闻无肠之东聂耳国，趋走捧持犹捧珍，又云一耳为衾一为茵；非其苗裔强相效，呜乎坎德胡不辰！
裸人丛笑篇·其二
作者：孙元衡
朝代：清

卫鬤缦靡草，䰏髽如植竿。独竦兕荐立，两岐羱角端。不簪亦不弁，杂卉翼以翰。谓当祝发从瓯骆，尔胡不髡能自完。
裸人丛笑篇·其八
作者：孙元衡
朝代：清
体裁：古风

接飞轶走，纵行横施。绣肌雕腋，勇者是仪。龟文蝉翼，蒙表贯肢。背展雕鹗，胸狞豹螭。跳脱臂釬，璎珞项披。蠢然身首犁�尸。
裸人丛笑篇·其六
作者：孙元衡
朝代：清

短布无长缝，尚玄戒施缟。桶裙本陋制，不异蛮犵狫。狫蛮凿齿丧其亲，尔蛮凿齿媾其姻；杂俗殊风仁不仁！
裸人丛笑篇·其十
作者：孙元衡
朝代：清

尔之生也，悬刀代弧；尔之壮也，畜犬为徒。柔筌以卧肉以脯，纵横猛气凌殷虞；奋狋㹜？不可呼，争先奚翅当百夫。功多齿钝弃匪辜，日暮累累嗥路隅！
裸人丛笑篇·其十
作者：孙元衡
朝代：清
体裁：古风

尔之生也，悬刀代弧；尔之壮也，畜犬为徒。柔筌以卧肉以脯，纵横猛气凌殷虞；奋狋犾�不可呼，争先奚翅当百夫。功多齿钝弃匪辜，日暮累累嗥路隅！
裸人丛笑篇·其十一
作者：孙元衡
朝代：清

虎山可深入，傀儡难暂逢。不竞人肉竞人首，歼首委肉于豝豵。惊禽飞，骇兽走，腰下血模糊，诸蕃起相寿！
裸人丛笑篇·其十三
作者：孙元衡
朝代：清

鼍鼓轰林人野哭，举尸焮炙昲以燠。蝇蚋不敢侵，蝼蚁漫相逐。埋骨无期雨颓屋，安置鬼牛与鬼鹿。鬼残日夜伤幽独！
裸人丛笑篇·其十二
作者：孙元衡
朝代：清

崩泉下涧三尺波，女儿没水如群鹅。中官投药山之阿，至今仙气留云窝。生男洗涤意非它，无挛无靡无沈痾。他日纵浪有勋业，为鲸为鲤为蛟鼍。
裸人丛笑篇·其十五
作者：孙元衡
朝代：清

群嚼玉英粲，醽醁为氤氲，屏五齐三事而狄康不闻。准身准口量馀粟，一榼一瓢万事足。蚩蚩者无怀古民，白刃酣交醒觳觫。
裸人丛笑篇·其十四
作者：孙元衡
朝代：清

金人窜伏来海滨，五世十世为天民。花开省识唐虞春，阡陌杂作如无人。披草戴笠，钳口合唇，道路以目，爰契天真。华人侮之默不嗔，秫粒如豆萁如薪。
裸人丛笑篇·其四
作者：孙元衡
朝代：清

齿耳夫何以皓为？又奚取于渍汁而漆颐？厉骨辟秽芳其脂，墨氏毋宁悲染丝！
西螺北行
作者：孙元衡
朝代：清

秋阴近午喜妍和，绿野空明霁色多。云盖山低应到海，沙奔水乱各成河。蛮陬蠢蠢妻和子，舌语醒醒啸且歌。未解卜居何地好，略关形胜有干戈。
视事三林出门辄雨
作者：孙元衡
朝代：清

路拂平沙黄雾息，池生新水碧痕湾。天教不负飘零眼，洗出瀛南万点山。
诸罗县即事
作者：孙元衡
朝代：清

龟佛山前八掌舒，雕题绝国展皇舆。木城新建烦酋长，官廨粗营似客居。北向夷巢环瘴海，西偏估舶就牛车。嗟余惯睹殊方俗，铅椠随身可自如。
赠海客
作者：孙元衡
朝代：清

头白不须怜，安居已是仙。閒门迟过鸟，孤屿得遥天。潮视盈亏月，风随顺逆船。此中堪玩世，知有太平年。
赠许秀才远
作者：孙元衡
朝代：清

傲骨崚嶒迥出尘，閒抛诗画与乡邻。韩康卖药梅生隐，道是寻常行路人。
赠隐士
作者：孙元衡
朝代：清

诗题锦句营心澹，酒酌兰英涤口香。伐性已知逃斧凿，澡身原不藉沧浪。
赤嵌城
作者：孙元衡
朝代：清

石楼盘百级，涌出似孤城。下岸临沧海，依然禾黍生。
过他里雾
作者：孙元衡
朝代：清

翠竹阴阴散犬羊，蛮儿结屋小如箱。年来不用愁兵马，海外青山尽大唐。旧有唐人三两家，家家竹径自回斜。小堂盖瓦窗明纸，门外槟榔新作花。
过他里雾·其一
作者：孙元衡
朝代：清

翠竹阴阴散犬羊，蛮儿结屋小如箱。年来不用愁兵马，海外青山尽大唐。
过他里雾·其二
作者：孙元衡
朝代：清

旧有唐人三两家，家家竹径自回斜。小堂盖瓦窗明纸，门外槟榔新作花。
过漪坞
作者：孙元衡
朝代：清

嘉木十馀里，阴森接蔚蓝。人稀多远趣，坐久有深耽。竹隐归云岫，花围定水潭。谁能为小簇，便面到江南。
迎年菊
作者：孙元衡
朝代：清

寒花老圃结绸缪，翠羽金茎紫燄浮。酒借茱萸迎柏叶，诗将秋思赴春愁。
返署
作者：孙元衡
朝代：清

十日山中咏采薇，万山回首尚依稀。满城鸟语秋多暖，小院兰香人独归。生硬吏胥铺印席，疏慵僮仆启书帷。开樽不道登临事，唱出新诗兴欲飞。
还过他里雾
作者：孙元衡
朝代：清

林黑涧逾响，天青山更高。诸蕃能跽拜，前队肃弓刀。卧簟惟功狗，喧枝尽伯劳。不因程计日，待猎看风毛。
述怀三十韵，送九弟任畦还里门
作者：孙元衡
朝代：清

三年守海东，中土断音信。送子归故山，言也何能讱。当其入门时，亲知来问讯。子为我具陈，履危非处顺。遇事尽邅回，逢人寡豪俊。秋冬风则盲，春夏地屡震。涤涤俯山川，嗷嗷叹饥馑。仳离新寡妻，踯躅老田畯。告籴缓流亡，省刑佐蠲赈。蔀屋甫安堵，戎行启潜衅。偶语沸平沙，兵声骚巨镇。杂乱犬羊群，奔腾鱼鸟阵。稍已搴赤旗，幸未露白刃。事以臧获败，情由将帅吝。桑林感成汤，干羽庆虞舜。甲冑逾丁年，霜根入愁鬓。波浪阻层洋，荆榛莽千仞。游鱼因鳞鬣，飞骑失神骏。问涂身在悬，内顾疾如疢。乡国如已无，慈闱安得觐。梦沈先垄云，魂痛诸兄榇。异域颓朽株，饥颜萎夕蕣。老奴迫壮役，一子生百慎。毫釐身自轻，升斗禄徒徇。素不染而污，坚恒磨以磷。泾气郁为蒸，炎威毒不烬。衣衾蛊鼠侵，膏血蚊蚁趁。深嗟白驹隙，久厄黄杨闰。愿子默识之，艰虞此其仅。长梢维劲风，大海势方振。壶乾一挥手，猎猎风帆迅。
送抑隅还西泠
作者：孙元衡
朝代：清

黑白层洋两岸秋，天吴好为护归舟。心随一片南荒月，送到相思岭尽头。西子湖边有旧居，黄逢橘柚白鲈鱼。吴山若见寒潮满，当是天南万里书。
送抑隅还西泠·其一
作者：孙元衡
朝代：清

黑白层洋两岸秋，天吴好为护归舟。心随一片南荒月，送到相思岭尽头。
送抑隅还西泠·其二
作者：孙元衡
朝代：清

西子湖边有旧居，黄逢橘柚白鲈鱼。吴山若见寒潮满，当是天南万里书。
送方平斋
作者：孙元衡
朝代：清

秋在梦中尽，人疑天上行。与君处处别，不似此时情。
送筱岫赴北闱，兼寄王文在秋曹
作者：孙元衡
朝代：清

丹成赴玉京，闽越旷期程。江嶂肤云卧，滩舟澡雪行。鱼龙应有气，金石自成声。若见王秋部，为余饷酒兵。
途次喜晴，先寄署中诸子
作者：孙元衡
朝代：清

林回水曲笋舆轻，日趁秋原暖气行。鸟路云衢多窈窕，峦光天色最分明。宛如醉魄淹归梦，直似春愁散野情。好事呼童扫花径，提壶相待或相迎。
遣兴
作者：孙元衡
朝代：清

齿颊添香生酒晕，槟榔古贲佐扶留。青青盛向金柈小，拾翠佳人减却愁。玻瓈浓露艳幽光，郑宅春芽斗粉枪。白嫩蛎房调最滑，绿肥龙虱细生香。
遣兴·其一
作者：孙元衡
朝代：清

齿颊添香生酒晕，槟榔古贲佐扶留。青青盛向金柈小，拾翠佳人减却愁。
遣兴·其二
作者：孙元衡
朝代：清

玻瓈浓露艳幽光，郑宅春芽斗粉枪。白嫩蛎房调最滑，绿肥龙虱细生香。
遣去里门人还，言被水灾，怅然有作
作者：孙元衡
朝代：清

蕙风拂袖兰时往，清露沾袍雁候来。长路夏秋皆阻雨，大江南北已成灾。家徒四壁罍应耻，庭有三荆鸟半哀。何日单车容命驾，袁维归去岂徘徊。
郊外
作者：孙元衡
朝代：清

出门尘事少，原野自逍遥。鱼跃池还静，莺啼花更娇。短章惟诵酒，长啸可迎潮。最爱茄冬树，标青上碧霄。
酒家
作者：孙元衡
朝代：清

海角情多漫，贪为酒肆邻。蔗浆浓碧椀，荔子艳烧春。讼德迷玄旨，论交悦市人。苍梧清已远，吾欲忆天民。
酒家
作者：孙元衡
朝代：清
体裁：五言律诗

海角情多漫，贪为酒肆邻。蔗浆浓碧碗，荔子艳烧春。讼德迷玄旨，论交悦市人。苍梧清已远，吾欲忆天民。
重九日偶题
作者：孙元衡
朝代：清

黄菊难寻处士家，也无枫叶受霜华。海东秋思知多少，为问墙边消息花。
重阳日小憩茄冬社
作者：孙元衡
朝代：清

竹翠山光扑面来，欲酬佳节在深杯。白衣那遣文身著，黄菊毋劳绝域开。已惯风多频落帽，不因乡远罢登台。漫言此地无鸿雁，省却辽天一段哀。
野宿
作者：孙元衡
朝代：清

秋云向暮总阴森，竹屋卑栖枳棘林。风外叶鸣山鸟怪，雨中灯静寺钟沈。瘴烟作祟香先到，积水生寒夜渐深。耳目悲凉成底事，草虫还为发孤吟。
野宿水仙院
作者：孙元衡
朝代：清

古庙孤村外，阴森竹树联。排空成翠幄，流响作山泉。药院潜遗老，沧湄奉水仙。绳床宜借我，惯著冷人眠。
野宿马芝麟社，见新月有感
作者：孙元衡
朝代：清

竹屋似禽笼，仰见初生魄。苦被天风吹，斜舒惨澹白。可惜好清光，天涯照孤客。谁将玉作钩，使我归无策。俄焉化明镜，依然大海隔。西堕东复升，不见身生翮。蟾蜍本无家，遂觉天路窄。怨怼我心讹，含情同脉脉！
野望
作者：孙元衡
朝代：清

晓起望墟落，他乡幻转妍。露浓疑宿雨，沙暖出疏烟。蛮嶂光侵海，骤潮声在天。田田甘蔗绿，叶叶刺桐燃。分廨围丛竹，安禅就谷泉。徘徊问心迹，身世总萧然！
铁树花
作者：孙元衡
朝代：清

黑入太阴根干老，翠生凤尾叶横斜。纱笼琐细玲珑雪，道是千花是一花。
铁线桥村市
作者：孙元衡
朝代：清

聚落鱼盐市，通衢负贩居。潮头低窄港，桥背受轻车。伐蔗饭牛足，诛茅煅蛎馀。青橙与霜橘，味苦代新蔬。
閒游羡子园林
作者：孙元衡
朝代：清

杪秋似初夏，和风正轻靡。从游四五人，出郭二三里。细路入幽篁，平沙渡寒沚。羡木行行直，崇冈面面起。故叶凌冬青，新枝垂暮紫。茆居阒无人，远患洵足美。门前百尺阴，荫此一溪水。
闻除东昌郡守，口占二绝
作者：孙元衡
朝代：清

赀郎实愧是凡材，毛义欢颜又一开。昔日鲁连陂上吏，三迁却领射书台。廿年前泊古聊城，酒地吟坛纵复横。河上儿童应识面，今来竹马子孙迎。
闻除东昌郡守，口占二绝·其一
作者：孙元衡
朝代：清

赀郎实愧是凡材，毛义欢颜又一开。昔日鲁连陂上吏，三迁却领射书台。
闻除东昌郡守，口占二绝·其二
作者：孙元衡
朝代：清

廿年前泊古聊城，酒地吟坛纵复横。河上儿童应识面，今来竹马子孙迎。
除台湾郡丞，客以海图见遗，漫赋一篇寄诸同学
作者：孙元衡
朝代：清

中原十五州，无地托我足。衔命荷兰国，峭帆截海腹。披兹瀛壖图，岛屿纷可瞩。回身指南斗，东西日月浴。飓风怒有声，骇浪堆篷幅。涤汔终古心，瀇瀁万里目。毫釐晰舟舆，稊米辨岩谷。道奔裸体人，市莽连云竹。览者睫生芒，闻之肌起粟。寄语平生亲，将毋尽一哭！
除夕雷雨大作
作者：孙元衡
朝代：清

腊月晦日大雷雨，长风挟浪翻高空。海中龙蛇厌蟠蛰，世上草木开屯蒙。赫怒昔闻殚帝力，妖祥今见烦天工。无敢戏渝独危坐，寒花往往能鲜红。
陪宪副王公、总戎张公偕诸僚友往观禾稼，归途宴集海会寺，抵暮而返
作者：孙元衡
朝代：清

海国原多稼，年来旱病耕。一秋逢十雨，庶类得更生。绿野税珍驾，青林枉结旌。斯游真省敛，田父喜相迎。民气经秋静，风光入野閒。锦鞍牛共马，队仗役兼蛮。蔗叶青连海，稻花香过山。三农逢乐岁，辛苦念孤鳏。回辔入禅林，停舆就夕阴。饿鸱鸣斗酒，飞骑致庖禽。布席山门敞，行厨竹径深。双榕乱黄鸟，钟磬会清音。
陪宪副王公、总戎张公偕诸僚友往观禾稼，归途宴集海会寺，抵暮而返·其一
作者：孙元衡
朝代：清

海国原多稼，年来旱病耕。一秋逢十雨，庶类得更生。绿野税珍驾，青林枉结旌。斯游真省敛，田父喜相迎。
陪宪副王公、总戎张公偕诸僚友往观禾稼，归途宴集海会寺，抵暮而返·其三
作者：孙元衡
朝代：清

回辔入禅林，停舆就夕阴。饿鸱鸣斗酒，飞骑致庖禽。布席山门敞，行厨竹径深。双榕乱黄鸟，钟磬会清音。
陪宪副王公、总戎张公偕诸僚友往观禾稼，归途宴集海会寺，抵暮而返·其二
作者：孙元衡
朝代：清

民气经秋静，风光入野閒。锦鞍牛共马，队仗役兼蛮。蔗叶青连海，稻花香过山。三农逢乐岁，辛苦念孤鳏。
雨
作者：孙元衡
朝代：清

首夏经旬雨，天风历乱吹。瘴云深不动，海气幻多疑。迁木莺喉涩，营巢燕力迟。空堂成默坐，应遣鬓添丝。檐溜惊飞瀑，坳堂似系舟；千花浑一落，东水尽西流。缦缦天边听，蘧蘧象外游。飘零今若此，无计洗离忧！
雨·其一
作者：孙元衡
朝代：清

首夏经旬雨，天风历乱吹。瘴云深不动，海气幻多疑。迁木莺喉涩，营巢燕力迟。空堂成默坐，应遣鬓添丝。
雨·其二
作者：孙元衡
朝代：清

檐溜惊飞瀑，坳堂似系舟；千花浑一落，东水尽西流。缦缦天边听，蘧蘧象外游。飘零今若此，无计洗离忧！
雨止
作者：孙元衡
朝代：清

草堂雨过胜林丘，竹榻横斜枕簟幽。素月函烟清露暗，归云似水众星浮。千忧一释秋将及，诸苦全消暑乍收。满院天香人静后，未知身在海东头。
题冯灏如悼亡诗后
作者：孙元衡
朝代：清

潘诗庄缶总哀音，剩有双珠玳瑁簪。心思正如秦士会，一生闺阁费沈吟。
题凤山邑署柬澄庵
作者：孙元衡
朝代：清

山光延海色，新县旧营边。作吏有三载，所居惟一廛。秋花隐怪石，夕鸟翻寒烟。鼓角夜悲壮，知予耐稳眠。
题昌谷诗集
作者：孙元衡
朝代：清

金乌侧脑玉蟾愁，九州如梦花含羞。凤鸟不鸣河图隐，陇西狂客多诛求。海狱清音在何许，皇娥泪滴潇湘渚！七字骚人万古魂，青天惆怅不能语。千年桃去王母嗟，龙醒守珠鲸护牙。毋乃乘云奏清角，苍梧崩剨如奔沙。手版霹雳字奇伟，白玉楼成上箕尾。天上高文不可见，须信顽山是书鬼。
题林秀才池馆
作者：孙元衡
朝代：清

脱俗自成趣，园林物外閒。桄郎团竹坞，羡子亚荆关。雨过活枯涧，烟销瘦小山。吾知谢灵运，到此不思还。
题海边村落
作者：孙元衡
朝代：清

天南景物正纷纭，瘴雨才过又夕曛。月渚寒山沈白浪，风林冬笋入青云。巢居泛宅俱成趣，荷锸施罛自有群。心忆江乡无别事，千峰飞雪酒微醺。
题诸罗县馆室
作者：孙元衡
朝代：清

醉上篮舆醒著鞭，似因行路谢尘缘。秋心远水清于梦，野兴孤云澹欲仙。客里逢迎随耳目，城中气味异山川。解龟应有为农日，愿受无人处一廛。
风潮靡定，远眺大洋无片帆往来，累十馀日矣，书怀一首
作者：孙元衡
朝代：清

大海劳孤望，长天日日阴。水云相断续，中外一浮沈。远鸟搴为练，虚沙响作砧。亲朋归已尽，南北有遐心。
飓风歌
作者：孙元衡
朝代：清

九瀛怪事生微茫，瘴母含胎飓母长。虹篷出水势倾堕，云车翼日争回翔。须弥山下风轮张，狞悍熛怒天为盲。塕然于扶桑之木末，吞吐夫天池之巨洋。訇哮簸荡鼓神力，不崇朝而周回于裸人之绝国、黑齿之穷乡。䬅？颫䫼无不有，一一堁堀尘飞扬。突如神兵交万马，崩若秦家天地瓦。颴飍起中央，沙砾尽飘洒。鳌身赑屃拄坤轴，羲毂轩轩欲回輠。怒鲸张齿鹏奋飞，涸鳞陆死盐田肥。嗟哉！元龟入壳避武威，伏虫尽蹂躏，植物将谁依，东门大鸟何时归！我闻山头磐石坠海水，夔鼓轰腾五百里。战舸连樯吹上山，乖龙罔象迫迁徙，万人牵之返于沚。呜乎海田幻化良如此！又有麒麟之飓火为妖，？？爚爚如焚烧。黄发遗民一再见，阖门坚壁逃蒸熇。青青者黄黄者黑，死海破块山枯焦。飞廉狂痴肆其虐，祝融表里夫谁要。帝天不下听，仰首空云霄；举笔用纪其事为长谣。昨者估客归，为言落漈事。遭此四面风，淜滂无由避。连山波合远埋空，涌嶂划开惊裂地。木龙冥郁叫幽泉，桅不胜帆柁出位。闪闪异物来告凶，鬼蝶千群下窥伺。赤蛇逆浪掉两头，白鸟掠人鼓双翅。天妃神杖椎老蛟，攘臂登樯叱魔祟。事急矣划水求仙，披发执箸虚摇船。牛马其身蹄其手，口衔珠勒加鞍鞯。雷霆一震黄麻宣，金鸡放赦天所怜。扶欹尽仗六丁力，中原一发投苍烟。芒刺在背钳在口，自量归渡霜盈颠。为举一杯酹南斗，胡为乎职司喉舌而箕张其口？圣人御极不鸣条，噫此厉气焉能久！雄兮雌兮理则均，强为区别楚人狃。花信何妨廿有四，扶摇不碍万盈九。动物神功齐雨旸，南风熏兮愠何有？愿箕察所好，刚柔用其中，戢威自艾安尔宫，三年不波，万国来同；吾将查乘贯月，历四荒八极、徜徉而东。
飓风歌
作者：孙元衡
朝代：清
体裁：古风

九瀛怪事生微茫，瘴母含胎飓母长。虹篷出水势倾堕，云车翼日争回翔。须弥山下风轮张，狞悍熛怒天为盲。塕然于扶桑之木末，吞吐夫天池之巨洋。訇哮簸荡鼓神力，不崇朝而周回于裸人之绝国、黑齿之穷乡。䬅�颫䫼无不有，一一堁堀尘飞扬。突如神兵交万马，崩若秦家天地瓦。颴飍起中央，沙砾尽飘洒。鳌身赑屃拄坤轴，羲毂轩轩欲回輠。怒鲸张齿鹏奋飞，涸鳞陆死盐田肥。嗟哉！元龟入壳避武威，伏虫尽蹂躏，植物将谁依，东门大鸟何时归！我闻山头磐石坠海水，夔鼓轰腾五百里。战舸连樯吹上山，乖龙罔象迫迁徙，万人牵之返于沚。呜乎海田幻化良如此！又有麒麟之飓火为妖，��爚爚如焚烧。黄发遗民一再见，阖门坚壁逃蒸熇。青青者黄黄者黑，死海破块山枯焦。飞廉狂痴肆其虐，祝融表里夫谁要。帝天不下听，仰首空云霄；举笔用纪其事为长谣。昨者估客归，为言落漈事。遭此四面风，淜滂无由避。连山波合远埋空，涌嶂划开惊裂地。木龙冥郁叫幽泉，桅不胜帆柁出位。闪闪异物来告凶，鬼蝶千群下窥伺。赤蛇逆浪掉两头，白鸟掠人鼓双翅。天妃神杖椎老蛟，攘臂登樯叱魔祟。事急矣划水求仙，披发执箸虚摇船。牛马其身蹄其手，口衔珠勒加鞍鞯。雷霆一震黄麻宣，金鸡放赦天所怜。扶欹尽仗六丁力，中原一发投苍烟。芒刺在背钳在口，自量归渡霜盈颠。为举一杯酹南斗，胡为乎职司喉舌而箕张其口？圣人御极不鸣条，噫此厉气焉能久！雄兮雌兮理则均，强为区别楚人狃。花信何妨廿有四，扶摇不碍万盈九。动物神功齐雨旸，南风熏兮愠何有？愿箕察所好，刚柔用其中，戢威自艾安尔宫，三年不波，万国来同；吾将查乘贯月，历四荒八极、徜徉而东。
飞藉鱼
作者：孙元衡
朝代：清

入海微禽能变化，秋来巢燕已为鱼。翻飞应悔留双剪，误学灯蛾赴火渔。
食槟榔有感
作者：孙元衡
朝代：清

竹节棕根自一丛，连林椰子判雌雄。醉醒饥饱浑无赖，未必于人有四功。扶留藤脆香能久，古贲灰匀色更娇。人到称翁休更食，衰颜无处著红潮。
食槟榔有感·其一
作者：孙元衡
朝代：清

竹节棕根自一丛，连林椰子判雌雄。醉醒饥饱浑无赖，未必于人有四功。
食槟榔有感·其二
作者：孙元衡
朝代：清

扶留藤脆香能久，古贲灰匀色更娇。人到称翁休更食，衰颜无处著红潮。
香果
作者：孙元衡
朝代：清

但有繁须开烂熳，曾无轻片见摧残。海天春色谁拘管，封奏东皇蜡一丸。
鹦哥鱼
作者：孙元衡
朝代：清

朱施鸟喙翠成襦，陆困樊笼水厄罛。信是知名无隐法，曾闻真腊有浮胡。
黄美人蕉
作者：孙元衡
朝代：清

美人名自香山赠，珍重丛生琥珀芽。才省汉家宫样好，澹烟斜月见新花。
黑水沟
作者：孙元衡
朝代：清

气势不容陈茂骂，奔腾难著谢安吟。十洲遍历横洋险，百谷同归弱水沈。黔浪隐樯天在臼，神光涌棹日当心。方知浑沌无终极，不省人间变古今。
默坐二首
作者：孙元衡
朝代：清

久作无家别，而当零落时。逍遥忘六凿，贫僻谢三尸。习苦甘齑禄，知寒温被池。返真成槁寐，齧缺信余师。？结宣苏尽，黄庭或可栖。观心收野马，论道见醯鸡。兀尔有恒干，熙然无勃溪。室中尘虑绝，门外海云齐。
默坐二首·其一
作者：孙元衡
朝代：清

久作无家别，而当零落时。逍遥忘六凿，贫僻谢三尸。习苦甘齑禄，知寒温被池。返真成槁寐，齧缺信余师。
默坐二首·其二
作者：孙元衡
朝代：清

？结宣苏尽，黄庭或可栖。观心收野马，论道见醯鸡。兀尔有恒干，熙然无勃溪。室中尘虑绝，门外海云齐。
默坐二首·其二
作者：孙元衡
朝代：清
体裁：五言律诗

�结宣苏尽，黄庭或可栖。观心收野马，论道见醯鸡。兀尔有恒干，熙然无勃溪。室中尘虑绝，门外海云齐。
岳麓寺
作者：孙先振
朝代：清

碧藓苍苔路几重，禅关终日白云封。定中老衲须眉古，春尽深山草木浓。百丈寒流朝洗钵，数声空翠晚鸣钟。六朝风景虚岑寂，剩有岩前一树松。
抱黄洞
作者：孙先振
朝代：清

几度云峰策杖过，传闻遗蜕此山阿。虚坛昼静鸣枞桧，古洞春深长薜萝。千岁猿猱缘树上，一群麂鹿出山多。丹池药鼎今陈迹，笙鹤飘飖竟若何。
清风峡
作者：孙先振
朝代：清

一磴盘旋入翠微，晚来烟霭合雰霏。四山风雨龙初出，百尺松杉鹳独飞。幽谷稍闻樵唱发，中峰时见寺僧归。药苗新长黄精盛，拟办长镵与短衣。
与郝雪海徐孟枢同事武闱赋赠
作者：孙光祀
朝代：清

纵谈晨夕慰如何，柱史忧时感慨多。谁靖烽烟蟠地轴，拟攀星汉洗天河。空闻甲胄盈边垒，可有熊罴入网罗。但愿四方销战伐，无劳圣主《大风歌》。
吴耕方招饮观菊
作者：孙光祀
朝代：清

秋光澄几牖，入夜有余清。丛菊绚屋壁，环向各为情。华镫更交辉，群蕊滋晶莹。徵歌引羽商，箫管问瑶笙。曲缓落轻尘，缥缈度新声。气静欲息机，那复世味撄。嗟彼利禄客，役役多所营。何如付澹忘，杯酒慰平生。微醺醒归路，天半斗参横。
感皇恩·鸳湖泛月
作者：孙兰媛
朝代：清

烟雨钓鳌矶，枫林遥映。南浦舟移夜光静。昨朝风雨，半捲晶帘犹冷。今宵秋水阔，婵娟影。红试蓉裳，绿窥菱镜。棹破烟光浪千顷。鹭鸥飞处，写出汀洲芳景。对清辉万里，银河净。
秋汎
作者：孙兰媛
朝代：清
体裁：七言绝句

烟拖高柳荡秋姿，落照寒蝉故故悲。放棹归来月初上，风吹荷叶断残丝。
薄命女·惜邻女
作者：孙兰媛
朝代：清

情绪恶。强写回文文屡错，珠泪汪汪阁。瘦腰围如柳弱。多少春愁销却。梦拍阑干嗟命薄。悔杀当时诺。
解佩令·咏蟋蟀
作者：孙兰媛
朝代：清

凉生篱畔。风清庭院。听莎鸡、一声轻啭。咽露吟秋，却催起、眉峰愁案。再休来、絮人肠断。阶前频唤，床头低叹。这情怀、谁堪分辩。岁岁秋高，向金笼、十分雄健。半闲堂、霜飞蛩怨。
读外君登岱诗
作者：孙兰媛
朝代：清
体裁：五言绝句

天下何曾小，家乡吴观中。卧游诗一坐，片石白云封。
雨夜闻梅香作
作者：孙兰媛
朝代：清
体裁：七言绝句

湿尽孤窗烛冷时，梅花香破一枝枝。逋翁未解黄昏雨，清浅閒临照影池。
渔洋先生过谢公村赠方山比部次韵
作者：孙勷
朝代：清

苍凉九龙口，寂历谢公村。春水空浮岸，风帆不到门。谁令问津客，闲访武陵源。相见头俱白，心期那复论。
枫桥夜泊
作者：孙华孙
朝代：清
体裁：诗

画船夜泊寒山寺，不信江枫有客愁。二八蛾眉双凤吹，满天明月按《凉州》。
登落雁山
作者：孙协
朝代：清

倚杖趋危磴，扪萝上翠微。水穿山腹出，云拥石门归。日落松杉瘦，年荒鹿豕肥。郢南天一角，零落雁孤飞。
秋夜过毗卢庵访阮于岳同学
作者：孙卓
朝代：清

淡烟斜月惬幽寻，丛菊疏篁转径深。巷僻风镫悬竹户，夜寒霜磬落松林。闲收菰米同僧饭，坐拥琴书静客心。逆旅故人频契阔，旧游回首一沾襟。
莱芜道中
作者：孙卓
朝代：清

崎岖历古道，踯躅背斜曛。水到莱芜合，山从岱岳分。崩岩留积雪，断壁入寒云。尘甑流风绝，谁歌范令君。
白云庄怀前御史温源
作者：孙博雅
朝代：清

漳南才士共知闻，话到当年涕泪殷。解绶懒听西掖漏，浮家爱种北山云。床头金尽仍留客，笛里声悲忽忆君。最是荒园能触恨，独吟遗句吊斜曛。
一笑
作者：孙原湘
朝代：清

满身花片打渔郎，赢得楼头一笑偿。岂是裂缯能博取，若为射雉始酬将。漫誇城北徐公美，早识街西小杜狂。却愿五陵裘马客，千金犹自费商量。
七夕再叠环字韵
作者：孙原湘
朝代：清

水玉兰钗火齐环，隐然黄色透眉间。十分月有三分过，九孔针无一孔閒。心巧素娴牛女慧，指尖红沁凤仙斑。不消始影重祈祷，越病深时越丽颜。
七夕惆怅辞
作者：孙原湘
朝代：清

天上相思有了时，一年一度一佳期。人间只有相看分，也要迢迢远别离。
三妇艳
作者：孙原湘
朝代：清

佩环宛转下瑶京，五百仙中第一名。大地寒消春艳冶，中天云净月空明。欲求髣髴还形影，爱读离骚见性情。除却潇湘烟水上，人间何处着卿卿。翡翠帘栊透日华，窗光迎面泛朝霞。清癯未称金为屋，朗彻原应月是家。百窍含香非豆蔻，一生偏爱属梅花。慧心那有纤尘起，脆雪分明在齿牙。风韵飘飘落半天，左芬才调本如仙。聪明解道因风絮，潇洒真同出水莲。泼茗偶同开口笑，拥书常不卸头眠。一春花下芳踪少，只在琉璃砚匣边。
三妇艳·其一
作者：孙原湘
朝代：清

佩环宛转下瑶京，五百仙中第一名。大地寒消春艳冶，中天云净月空明。欲求髣髴还形影，爱读离骚见性情。除却潇湘烟水上，人间何处着卿卿。
三妇艳·其三
作者：孙原湘
朝代：清

风韵飘飘落半天，左芬才调本如仙。聪明解道因风絮，潇洒真同出水莲。泼茗偶同开口笑，拥书常不卸头眠。一春花下芳踪少，只在琉璃砚匣边。
三妇艳·其二
作者：孙原湘
朝代：清

翡翠帘栊透日华，窗光迎面泛朝霞。清癯未称金为屋，朗彻原应月是家。百窍含香非豆蔻，一生偏爱属梅花。慧心那有纤尘起，脆雪分明在齿牙。
下楼
作者：孙原湘
朝代：清

楼上斜阳楼下行，鹦哥消息透前楹。云鬟偏觉家常好，花气原从坐处生。瞥见玉光惊又喜，乍回钗影避还迎。双星但隔秋河照，眼自模糊意自明。
个人
作者：孙原湘
朝代：清

个人第一是青丝，委地春云挽髻迟。记得刺桐花下等，水晶帘外日斜时。个人第一是双蛾，澹扫春山不费螺。自识玉郎心事重，展时偏少蹙时多。个人第一是星眸，载得聪明又载愁。只许消魂人自觉，暗传心事不抬头。个人第一是双腮，酒晕微涡笑靥堆。一缕睡情支不住，红云飞上限梢来。个人第一是朱樱，匿笑搴帷皓齿呈。翻道诗人莲舌好，愿通花气过聪明。个人第一是兰胸，菽发凝脂隐约中。一抹红褂严结束，却逢郎手自通融。个人第一是春纤，亲替檀奴熨指尖。丁嘱避嫌心事切，人前卮酒莫同拈。个人第一是双莲，风韵行来步步妍。可记暗中金钿落，绣鞋香气泊人肩。
个人·其一
作者：孙原湘
朝代：清

个人第一是青丝，委地春云挽髻迟。记得刺桐花下等，水晶帘外日斜时。
个人·其七
作者：孙原湘
朝代：清

个人第一是春纤，亲替檀奴熨指尖。丁嘱避嫌心事切，人前卮酒莫同拈。
个人·其三
作者：孙原湘
朝代：清

个人第一是星眸，载得聪明又载愁。只许消魂人自觉，暗传心事不抬头。
个人·其二
作者：孙原湘
朝代：清

个人第一是双蛾，澹扫春山不费螺。自识玉郎心事重，展时偏少蹙时多。
个人·其五
作者：孙原湘
朝代：清

个人第一是朱樱，匿笑搴帷皓齿呈。翻道诗人莲舌好，愿通花气过聪明。
个人·其八
作者：孙原湘
朝代：清

个人第一是双莲，风韵行来步步妍。可记暗中金钿落，绣鞋香气泊人肩。
个人·其六
作者：孙原湘
朝代：清

个人第一是兰胸，菽发凝脂隐约中。一抹红褂严结束，却逢郎手自通融。
个人·其四
作者：孙原湘
朝代：清

个人第一是双腮，酒晕微涡笑靥堆。一缕睡情支不住，红云飞上限梢来。
个人生日
作者：孙原湘
朝代：清

红药年时照绮寮，个人生日是今朝。留宾每取头网试，拜佛亲将意可烧。萝屋补苴原不易，兰闺行役太无聊。重来响屧回廊下，竹影禽声总寂寥。
中秋
作者：孙原湘
朝代：清

雀炉烟穗袅黄昏，月过回廊乍掩门。虫覆叶深栖迹稳，蝶藏花小受香温。风鬟细闪珠灯影，雪腕微沾玉露痕。如此风情如此夜，一回相见一消魂。
临去
作者：孙原湘
朝代：清

来何缓缓去匆匆，朱角门西小院东。一剪晴波劳远送，两番平视竟通融。神情意致都闲雅，坐立行时不苟同。那似小家羞涩态，见人先自下帘栊。
丹诚
作者：孙原湘
朝代：清

桃花输艳雪输明，说阿侯时便说卿。恐露悲愁增别憾，强为欢笑徇多情。矜持巳被人猜料，疏远还防事变更。一任浮云翻覆手，总难离间到丹诚。豆蔻梢头月一钩，照人欢喜照人愁。三年已受登墙爱，九死终拚抱柱谋。敢望犀帷充面首，空分鸾镜挂心头。赠卿一把珍珠泪，好作金钗钿合收。
丹诚·其一
作者：孙原湘
朝代：清

桃花输艳雪输明，说阿侯时便说卿。恐露悲愁增别憾，强为欢笑徇多情。矜持巳被人猜料，疏远还防事变更。一任浮云翻覆手，总难离间到丹诚。
丹诚·其二
作者：孙原湘
朝代：清

豆蔻梢头月一钩，照人欢喜照人愁。三年已受登墙爱，九死终拚抱柱谋。敢望犀帷充面首，空分鸾镜挂心头。赠卿一把珍珠泪，好作金钗钿合收。
为兰风题天上人间图即以志别
作者：孙原湘
朝代：清

聘玉盟处玉化烟，生天小像写婵娟。侬心别有兰香影，知在华鬟第几天。何必仙山缥缈踪，人间楼阁怕云封。只消一片桃花纸，便隔人天万万重。索性神娥化玉京，磨刀割断藕丝情。如何同在人间住，拚得参商过一生。就使飞身入广寒，常娥还许夜深看。卿家更在青天上，要把琉瓈揭去难。借君图画写侬诗，各种情天各样辞。亦有天台同梦处，杀花声里咒相思。碧浪红槎事渺冥，杨花未必见浮萍。分明掌上珍珠颗，何处天宫作小星。春明好梦易蹉跎，掣泪同听小玉歌。他日霓裳天宝曲，又添公案一重多。
为兰风题天上人间图即以志别·其一
作者：孙原湘
朝代：清

聘玉盟处玉化烟，生天小像写婵娟。侬心别有兰香影，知在华鬟第几天。
为兰风题天上人间图即以志别·其七
作者：孙原湘
朝代：清

春明好梦易蹉跎，掣泪同听小玉歌。他日霓裳天宝曲，又添公案一重多。
为兰风题天上人间图即以志别·其三
作者：孙原湘
朝代：清

索性神娥化玉京，磨刀割断藕丝情。如何同在人间住，拚得参商过一生。
为兰风题天上人间图即以志别·其二
作者：孙原湘
朝代：清

何必仙山缥缈踪，人间楼阁怕云封。只消一片桃花纸，便隔人天万万重。
为兰风题天上人间图即以志别·其五
作者：孙原湘
朝代：清

借君图画写侬诗，各种情天各样辞。亦有天台同梦处，杀花声里咒相思。
为兰风题天上人间图即以志别·其六
作者：孙原湘
朝代：清

碧浪红槎事渺冥，杨花未必见浮萍。分明掌上珍珠颗，何处天宫作小星。
为兰风题天上人间图即以志别·其四
作者：孙原湘
朝代：清

就使飞身入广寒，常娥还许夜深看。卿家更在青天上，要把琉瓈揭去难。
为子和姬人题团扇
作者：孙原湘
朝代：清

皎洁齐纨妙剪裁，画眉窗下影徘徊。分明一个天边月，偏落嫦娥素手来。洞房秋暖不知寒，莫取班姬古传看。自制合欢新样子，更无一日不团圞。石阑点笔称题诗，树底轻凉拂面时。谁唱画屏团扇曲，侍儿犹是谢芳姿。
为子和姬人题团扇·其一
作者：孙原湘
朝代：清

皎洁齐纨妙剪裁，画眉窗下影徘徊。分明一个天边月，偏落嫦娥素手来。
为子和姬人题团扇·其三
作者：孙原湘
朝代：清

石阑点笔称题诗，树底轻凉拂面时。谁唱画屏团扇曲，侍儿犹是谢芳姿。
为子和姬人题团扇·其二
作者：孙原湘
朝代：清

洞房秋暖不知寒，莫取班姬古传看。自制合欢新样子，更无一日不团圞。
乍嫁
作者：孙原湘
朝代：清

冰肌雪腕藐姑仙，乍嫁还如未嫁年。通脱转饶风格峻，低徊刚映日华妍。胸前草佩添丁喜，髻上花删过午蔫。却笑并船诸女伴，明珠压得翠鬟偏。
九日登北山作
作者：孙原湘
朝代：清

木落原野清，陇首浮云飞。高台一以眺，秋色苍然来。孤村隐寒烟，远树带斜晖。猿啼众山暝，雁度空江迟。物澹我自得，情疏理无违。美人在空谷，瑟瑟秋萝衣。
九月见碧桃花
作者：孙原湘
朝代：清

记得花飞洞口天，重逢又值小春前。芳心更比侬情热，那忍相离到隔年。
九铁僧寮与兼山秋语
作者：孙原湘
朝代：清

豪丝哀竹近中年，过眼春痕水上烟。一窖黄金先铸佛，半床青史小游仙。引人入梦偏胡蝶，劝客归田有蜀鹃。畅好尚湖秋万顷，几时同上钓鱼船。驱却青蝇百事宜，石幢松影下罘罳。客磨诗里花同瘦，秋到人间佛不知。万叶盛衰先有信，一蝉哀怨总无私。红尘白社双青眼，如此相看得几时。
九铁僧寮与兼山秋语·其一
作者：孙原湘
朝代：清

豪丝哀竹近中年，过眼春痕水上烟。一窖黄金先铸佛，半床青史小游仙。引人入梦偏胡蝶，劝客归田有蜀鹃。畅好尚湖秋万顷，几时同上钓鱼船。
九铁僧寮与兼山秋语·其二
作者：孙原湘
朝代：清

驱却青蝇百事宜，石幢松影下罘罳。客磨诗里花同瘦，秋到人间佛不知。万叶盛衰先有信，一蝉哀怨总无私。红尘白社双青眼，如此相看得几时。
书悔
作者：孙原湘
朝代：清

过后思量百悔迟，昨宵当面错良期。玉盘谏果亲传出，瑶札情悰密递知。蹑迹潜教人静后，卸头明示睡来时。如何误会消魂意，半晌绸缪只论诗。
书愤
作者：孙原湘
朝代：清

绝无波处忽生澜，如此情场涉历难。本不嫌疑何用避，果然礼法那须拦。花缘香极能招蠹，酒为甘多易致酸。只隔一重棂槛地，青天碧海路漫漫。
书愤寄所思
作者：孙原湘
朝代：清

怕检罗衣旧日香，怕登楼阁睹斜阳。眼前事事皆堪哭，特借飞花恸一场。旁挠欢计阻良缘，中道风波岂偶然。我痛世人皆欲杀，不如卿有一人怜。
书愤寄所思·其一
作者：孙原湘
朝代：清

怕检罗衣旧日香，怕登楼阁睹斜阳。眼前事事皆堪哭，特借飞花恸一场。
书愤寄所思·其二
作者：孙原湘
朝代：清

旁挠欢计阻良缘，中道风波岂偶然。我痛世人皆欲杀，不如卿有一人怜。
书所见
作者：孙原湘
朝代：清

环佩璆然脸晕潮，露华喷著海棠娇。愁他烛影摇红里，映得梨花暖欲消。
书杨忠悯公张夫人疏
作者：孙原湘
朝代：清

吉祥善事宁有此，夫作忠臣妇代死。事虽未成志则尔，一疏煌煌播西市。天河钓叟紫极翁，沈香叶冠翊赞功。燎原之火倒海水，小儿鼾卧东楼东。文管家，武管家，黄金鬻爵不肯赊。赵家儿，鄢家儿，白日鬼蜮行其私。除我疡，杀南塘。比翟方，杀同乡。下有杀人子，上事好杀皇。椒山剌剌不晓事，十罪牵连二王字。一鸾已困况百鸾，风吹枷锁倾城观。窜张经尾取上旨，明杀谏官自此始。尧斋英明四海钦，杀人反快奸人心。幸遇邹徐霹雳手，射倒高山射培塿。可怜一字不成时，二十七姬星散走。不见苏纲息女代贵溪，两家不愧忠臣妻。
书梅寄情人
作者：孙原湘
朝代：清

人间难画是相思，只画瑶台绝世姿。脩到他生须记得，谢娘庭院雪来时。玉姿清瘦不禁风，缟袂依稀薄雾笼。记得小红阑角事，满身香雪月明中。青粉墙高欲度难，暂将绿萼当珊珊。灯前写幅横斜影，贴上屏风恣意看。毕竟天姿画不成，拈毫心事更纵横。明知卿貌花难替，只要卿知我画卿。
书梅寄情人·其一
作者：孙原湘
朝代：清

人间难画是相思，只画瑶台绝世姿。脩到他生须记得，谢娘庭院雪来时。
书梅寄情人·其三
作者：孙原湘
朝代：清

青粉墙高欲度难，暂将绿萼当珊珊。灯前写幅横斜影，贴上屏风恣意看。
书梅寄情人·其二
作者：孙原湘
朝代：清

玉姿清瘦不禁风，缟袂依稀薄雾笼。记得小红阑角事，满身香雪月明中。
书梅寄情人·其四
作者：孙原湘
朝代：清

毕竟天姿画不成，拈毫心事更纵横。明知卿貌花难替，只要卿知我画卿。
书窗即事
作者：孙原湘
朝代：清

妆成手整藕丝裳，立到琉璃砚匣旁。腕玉特因磨墨健，口脂频度念诗香。误翻古帖寻花样，偷接私缄解佩囊。同学二王书法媚，被人猜是仿檀郎。
乳香
作者：孙原湘
朝代：清

幽香一缕透罗襦，亲乳桐花小凤雏。密室喜无樊嫟侍，潜身悔与阮郎俱。良期每被惊心误，坚坐还防妒口诬。却忆独来时节好，同群又碍阮咸姑。
二妙词
作者：孙原湘
朝代：清

杨柳阴通白石渠，绕渠多种水芙渠。小姑家具红牙管，大妇妆奁碧玉梳。爱仿簪花倾逸少，工题欢果号相如。何当辟作双清子，掌我诗筒替我书。
云軿
作者：孙原湘
朝代：清

宛转香车绕绿溪，一泓秋水彻玻璃。良缘对面谁能阻，好事无心比约齐。似惜萧郎门外立，几将小宋路傍提。个人巧笑寻常见，不似今番易着迷。
五更
作者：孙原湘
朝代：清

洞房春暖万花香，半似分明半渺茫。烛影乍遮金翡翠，簟纹亲展紫鸳鸯。停云低阁三分雨，飞雪深投百沸汤。正是五更寒彻骨，月华如水满匡床。
五渠
作者：孙原湘
朝代：清

一水围村市，非船路不通。春醪人乳白，渔火妇颜红。双塔浮波出，青山到郭穷。正愁行易尽，偏是好东风。
今生
作者：孙原湘
朝代：清

旧事思量历历明，拂檐蝙蝠悄无声。忽惊月自怀中堕，犹喜云从梦里行。离恨有天终古漏，爱迷填海几时盈。多情随处看花好，可奈今生是寡情。
从张椒卿问沈四消息
作者：孙原湘
朝代：清

明知相见原无谓，消息寻来都甚真。漫向谢三呼四字，只将苏小问乡亲。桃花那记春前度，萍叶原为絮后身。别有关心忘不得，莫猜渠是意中人。
从美人家折得桃花一枝归供胆瓶
作者：孙原湘
朝代：清

折得天台顶上枝，争开已近十分时。祇缘来自倾城处，顿觉生成绝世姿。物但关情皆可爱，事真入手不嫌迟。人间多少娇红色，不种伊家不耐思。
仙人
作者：孙原湘
朝代：清

姑射仙人碧玉家，一泓秋水托轻纱。常缘养病兼锄药，偶罢烧香为护花。垂帐怕闻灯气息，悬珠白放月光华。饶卿静极难遮艳，脸际横波接媚霞。
仙人
作者：孙原湘
朝代：清

姑射仙人缥缈间，乘风一片綵云还。眼波自注潇湘水，眉黛遥分宛委山。梦好巳拚星独宿，情深能使月连环。分明只坐芙蓉里，隔著轻烟不可攀。
仙才
作者：孙原湘
朝代：清

闺房林下誉难偏，一副身心两副妍。不道聪明尤绝世，即论光艳合生天。容教佛见拈花笑，诗到神来脱草传。我欲讽卿键绣闼，放他霜月斗婵娟。
仙梦
作者：孙原湘
朝代：清

灯昏如梦月沉沉，曲折仙源许恣寻。细草生香迷洞口，片云含雨阁花阴。捣霜玉杵愁轻重，濯锦银河试浅深。十二万年今夕事，一回追忆定沾襟。绛蜡生珠泪未挑，石鸡无奈应春潮。合欢慢揭青绫帐，团聚从吹紫玉箫。洞草尚含仙露湿，峡花犹带梦云摇。风光瞥去馍糊甚，才著思量似昨朝。
仙梦·其一
作者：孙原湘
朝代：清

灯昏如梦月沉沉，曲折仙源许恣寻。细草生香迷洞口，片云含雨阁花阴。捣霜玉杵愁轻重，濯锦银河试浅深。十二万年今夕事，一回追忆定沾襟。
仙梦·其二
作者：孙原湘
朝代：清

绛蜡生珠泪未挑，石鸡无奈应春潮。合欢慢揭青绫帐，团聚从吹紫玉箫。洞草尚含仙露湿，峡花犹带梦云摇。风光瞥去馍糊甚，才著思量似昨朝。
仙踪二首
作者：孙原湘
朝代：清

十二琼楼境宛然，杏花亲折玉台前。愁痕祇觉双眉重，春气偏增两颊妍。别不多时看越好，俏无人处见犹怜。东风一觉流莺梦，又报红窗柳脱绵。明珠捧出价难论，筑玉丰姿剪雪痕。小字呼来仙有骨，双眸着处佛销魂。偶临浅水教花妒，若化轻云定月奔。一粒江南红豆子，还依芳草长情根。
仙踪二首·其一
作者：孙原湘
朝代：清

十二琼楼境宛然，杏花亲折玉台前。愁痕祇觉双眉重，春气偏增两颊妍。别不多时看越好，俏无人处见犹怜。东风一觉流莺梦，又报红窗柳脱绵。
仙踪二首·其二
作者：孙原湘
朝代：清

明珠捧出价难论，筑玉丰姿剪雪痕。小字呼来仙有骨，双眸着处佛销魂。偶临浅水教花妒，若化轻云定月奔。一粒江南红豆子，还依芳草长情根。
仙降
作者：孙原湘
朝代：清

九疑仙子七香车，亲降羊权处士家。风起路传花气息，日高帘射玉光华。诗才入手眸凝水，酒略沾唇脸泛霞。赢得墙头村妇满，竹篱茅舍见琼葩。
仲冬十一日纪事
作者：孙原湘
朝代：清

红入双腮四体酥，绣帏沉醉不胜扶。玉郎悄地潜踪到，细看杨妃美睡图。
佩声
作者：孙原湘
朝代：清

佩声归自楚云边，金粟香中拜玉仙。略带病容尤窈窕，每临高处更鲜妍。九天早遗眉传语，半日悬知眼欲穿。偏我来时偏得见，不应如此巧因缘。
佳人
作者：孙原湘
朝代：清

玉梅花下访云窝，坐对春山蹙翠蛾。幽暗房栊听雨久，暖香屏障避风多。论诗反索郎吟絮，作计閒教婢补萝。踪迹自疏情自密，趁人回首注娇波。
供兰图
作者：孙原湘
朝代：清

三生公案證幽兰，珍重珠香白玉阑。除却此花无当意，春风笑折一枝看。胆瓶欲插费商量，爱好天生事审详。位置一花非草草，才人文笔佛心肠。
供兰图·其一
作者：孙原湘
朝代：清

三生公案證幽兰，珍重珠香白玉阑。除却此花无当意，春风笑折一枝看。
供兰图·其二
作者：孙原湘
朝代：清

胆瓶欲插费商量，爱好天生事审详。位置一花非草草，才人文笔佛心肠。
依夕
作者：孙原湘
朝代：清

月波裁剪作轻绡，著向风前水漾摇。谢女襟情原雪澹，萧郎踪迹比天遥。曾劳花胜同同结，枉盼瓜期昔昔邀。输与鬓师偏逼近，豪犀亲见拨云翘。一钩黄月最多情，斜影惊眉喜气生。出浴衣香如昨日，断肠书约是初更。偷窥竹径原微掩，惊避花丛却缓行。踪迹自疏心自密，玉环须认隔帘声。
依夕·其一
作者：孙原湘
朝代：清

月波裁剪作轻绡，著向风前水漾摇。谢女襟情原雪澹，萧郎踪迹比天遥。曾劳花胜同同结，枉盼瓜期昔昔邀。输与鬓师偏逼近，豪犀亲见拨云翘。
依夕·其二
作者：孙原湘
朝代：清

一钩黄月最多情，斜影惊眉喜气生。出浴衣香如昨日，断肠书约是初更。偷窥竹径原微掩，惊避花丛却缓行。踪迹自疏心自密，玉环须认隔帘声。
借得
作者：孙原湘
朝代：清

借得神仙七宝床，梦魂先到白云乡。鄂君绣被真奇煖，荀令熏炉是异香。花气袭人如二月，竹声含雨似三湘。青天定有星辰影，暂宿银河便渺茫。
元日
作者：孙原湘
朝代：清

莺啼燕语报新年，亲拜红妆玉镜前。绝艳人如初透日，乍中年似嫩春天。芳心密取明琼卜，茗汁迟催小玉煎。手剥梅仁传吉语，愿郎瓜瓞更绵绵。
兰信
作者：孙原湘
朝代：清

传来消息是耶非，错认湘妃作宓妃。标识幸馀青玉佩，随常爱著白绡衣。鸳鸯早誓横塘偶，蛱蝶遥从外幕飞。怪道碧桃花独艳，只贪颜色子犹稀。动是飞仙静是神，不容窥破意才真。深情何但能容妾，绝色无须更妒人。捏土互搀夫婿像，隔帏曾屈小郎宾。寻常喜愠都藏过，还恐全家学笑颦。
兰信·其一
作者：孙原湘
朝代：清

传来消息是耶非，错认湘妃作宓妃。标识幸馀青玉佩，随常爱著白绡衣。鸳鸯早誓横塘偶，蛱蝶遥从外幕飞。怪道碧桃花独艳，只贪颜色子犹稀。
兰信·其二
作者：孙原湘
朝代：清

动是飞仙静是神，不容窥破意才真。深情何但能容妾，绝色无须更妒人。捏土互搀夫婿像，隔帏曾屈小郎宾。寻常喜愠都藏过，还恐全家学笑颦。
兰房
作者：孙原湘
朝代：清

当初握手寻常事，谁道如天不可攀。齧颈尚留纤齿印，搯肤同验炙香瘢。持裙偷搦莲双瓣，伏枕劳舒藕一弯。今日隔窗窥午绣，一层云纸万重山。兰房寂静卧乌龙，翻促郎行坐不容。非是热肠偏小胆，祇缘妒眼惯潜踪。言当要处尤宜少，情果真时岂在浓。留得清名相见好，并头曾已学芙蓉。
兰房·其一
作者：孙原湘
朝代：清

当初握手寻常事，谁道如天不可攀。齧颈尚留纤齿印，搯肤同验炙香瘢。持裙偷搦莲双瓣，伏枕劳舒藕一弯。今日隔窗窥午绣，一层云纸万重山。
兰房·其二
作者：孙原湘
朝代：清

兰房寂静卧乌龙，翻促郎行坐不容。非是热肠偏小胆，祇缘妒眼惯潜踪。言当要处尤宜少，情果真时岂在浓。留得清名相见好，并头曾已学芙蓉。
兰舟纪遇
作者：孙原湘
朝代：清

半欲天晴半未晴，百禽呜处变春声。树离圆峤珠先落，月见方诸水自生。爱极翻教成怨恨，悟来始悔忒聪明。无情最是堤边柳，眼看桃花带雨倾。只在波光淡荡中，橹枝无力忽西东。难从白日回惊电，反恨青天转顺风。燕子逼帘时远近，桃花隔竹更玲珑。如何十二峰峦远，只与阑干一抹同。
兰舟纪遇·其一
作者：孙原湘
朝代：清

半欲天晴半未晴，百禽呜处变春声。树离圆峤珠先落，月见方诸水自生。爱极翻教成怨恨，悟来始悔忒聪明。无情最是堤边柳，眼看桃花带雨倾。
兰舟纪遇·其二
作者：孙原湘
朝代：清

只在波光淡荡中，橹枝无力忽西东。难从白日回惊电，反恨青天转顺风。燕子逼帘时远近，桃花隔竹更玲珑。如何十二峰峦远，只与阑干一抹同。
兰舫纪游
作者：孙原湘
朝代：清

才傍仙舟语未交，星眸早已隔帘招。有人先我停兰桨，半晌何曾见阿翘。一春玉恙闭罘罳，声息何曾外院知。今日花前扶病出，教郎知道减轻时。标格矜严渐觉宽，水天閒话倚阑干。笑容也怕人猜料，无奈逢欢意自欢。画舫潜移傍曲池，烟波何处觅西施。玉清纵使重追著，错过良缘已片时。綵云重见蓼花湾，可奈斜阳送客还。兰棹渐移人渐远，碧纱犹自度春山。春游归去病兼愁，又是经旬不下楼。特为消魂人强起，绿窗风月控帘钩。
兰舫纪游·其一
作者：孙原湘
朝代：清

才傍仙舟语未交，星眸早已隔帘招。有人先我停兰桨，半晌何曾见阿翘。
兰舫纪游·其三
作者：孙原湘
朝代：清

标格矜严渐觉宽，水天閒话倚阑干。笑容也怕人猜料，无奈逢欢意自欢。
兰舫纪游·其二
作者：孙原湘
朝代：清

一春玉恙闭罘罳，声息何曾外院知。今日花前扶病出，教郎知道减轻时。
兰舫纪游·其五
作者：孙原湘
朝代：清

綵云重见蓼花湾，可奈斜阳送客还。兰棹渐移人渐远，碧纱犹自度春山。
兰舫纪游·其六
作者：孙原湘
朝代：清

春游归去病兼愁，又是经旬不下楼。特为消魂人强起，绿窗风月控帘钩。
兰舫纪游·其四
作者：孙原湘
朝代：清

画舫潜移傍曲池，烟波何处觅西施。玉清纵使重追著，错过良缘已片时。
内人指甲
作者：孙原湘
朝代：清

不爱匀黄不染丹，生来偏喜近豪端。只因久惯拈花后，落剪依然气似兰。
再和百堂
作者：孙原湘
朝代：清

裙剪湘云佩紫霞，春风消息露年华。愁来不忍看残月，痴绝还思葬落花。有器难收倾地水，无程可纪上天槎。姻缘只好如鸿燕，海北江南各一涯。果然重到不嫌迟，无奈空言祇益疑。痴愿莫真成马角，愁身早已入蚕丝。强为排解翻添恨，待觅商量恐受嗤。听得邻娃倚夫婿，教依新样画蛾眉。
再和百堂·其一
作者：孙原湘
朝代：清

裙剪湘云佩紫霞，春风消息露年华。愁来不忍看残月，痴绝还思葬落花。有器难收倾地水，无程可纪上天槎。姻缘只好如鸿燕，海北江南各一涯。
再和百堂·其二
作者：孙原湘
朝代：清

果然重到不嫌迟，无奈空言祇益疑。痴愿莫真成马角，愁身早已入蚕丝。强为排解翻添恨，待觅商量恐受嗤。听得邻娃倚夫婿，教依新样画蛾眉。
再奏妆楼
作者：孙原湘
朝代：清

管夫人画易安诗，二妙能兼冠一时。清净福还分婿享，温柔情恰与家宜。楼高碧落心同寄，秋到黄花影独知。自有闺中千古在，漫劳王母赐余卮。
写梅寄个人
作者：孙原湘
朝代：清

画梅多画影姗姗，一动萧疏耐远看。我道至情须领会，疏时容易密时难。澹著胭脂澹扫螺，亭亭瘦影照横波。由来绝色人难画，只画梅花便当他。也知眼孔小于纱，守定西溪当若耶。天上纵然花绝代，老逋只解爱梅花。平生空说爱南枝，一岁相逢得几时。自拂银笺写来看，胜如閒坐苦相思。
写梅寄个人·其一
作者：孙原湘
朝代：清

画梅多画影姗姗，一动萧疏耐远看。我道至情须领会，疏时容易密时难。
写梅寄个人·其三
作者：孙原湘
朝代：清

也知眼孔小于纱，守定西溪当若耶。天上纵然花绝代，老逋只解爱梅花。
写梅寄个人·其二
作者：孙原湘
朝代：清

澹著胭脂澹扫螺，亭亭瘦影照横波。由来绝色人难画，只画梅花便当他。
写梅寄个人·其四
作者：孙原湘
朝代：清

平生空说爱南枝，一岁相逢得几时。自拂银笺写来看，胜如閒坐苦相思。
写真
作者：孙原湘
朝代：清

晓镜匀黄特地妍，风神追写未笄年。见人偷眼频低首，为我回身恰比肩。明慧最谙姑性格，温柔曲体婿矜怜。阿侯姿貌浑相似，些子争差笑靥圆。
冬日由昭明台取径登辛峰亭观落日
作者：孙原湘
朝代：清

出门见飞鸟，岁晚吾独间。白云先我心，摇曳苍林间。古台木叶落，苍然见寒山。高处望不极，努力穷跻攀。我游此山巅，兴落山外山。岂知秀绝处，只在城市间。凭高览全邑，屋密树尽删。孤云飞出城，不敢敌人烟。吁嗟殷庶风，此后几百年。远眺殊未已，前山已落日。偏于欲落时，其势犹似出。残霞明半天，并作暮云黑。云中珊瑚盘，反弄黄金色。人坐松林中，愈觉苍翠逼。浩歌归去来，此意无人识。
冬日由昭明台取径登辛峰亭观落日·其一
作者：孙原湘
朝代：清

出门见飞鸟，岁晚吾独间。白云先我心，摇曳苍林间。古台木叶落，苍然见寒山。高处望不极，努力穷跻攀。
冬日由昭明台取径登辛峰亭观落日·其三
作者：孙原湘
朝代：清

远眺殊未已，前山已落日。偏于欲落时，其势犹似出。残霞明半天，并作暮云黑。云中珊瑚盘，反弄黄金色。人坐松林中，愈觉苍翠逼。浩歌归去来，此意无人识。
冬日由昭明台取径登辛峰亭观落日·其二
作者：孙原湘
朝代：清

我游此山巅，兴落山外山。岂知秀绝处，只在城市间。凭高览全邑，屋密树尽删。孤云飞出城，不敢敌人烟。吁嗟殷庶风，此后几百年。
冲寒
作者：孙原湘
朝代：清

相见明知枉断肠，相违无奈便思量。来如江上潮通信，人似天边月放光。风勒暗香穿小阁，花迷清影转回廊。玉池常赐云浆暖，那惜冲寒度石梁。
几度
作者：孙原湘
朝代：清

几度寻花花不开，今朝花影下瑶台。天教生日同霜菊，人喜临风似玉梅。隔院图郎闻笑语，当窗借婢共徘徊。博山炉火情常暖，值得冲寒犯雪来。
初夏
作者：孙原湘
朝代：清

绿阴浓染合欢床，花里潜踪入洞房。幽怨襟情难细语，转疑滋味胜初尝。不知金钿何时落，谁识罗裙别有香。道是分明原是梦，风光瞥去耐思量。
初夏
作者：孙原湘
朝代：清

郁郁红楼过却春，传来消息昨方真。月宫尚懒仙梯下，天女还须病榻亲。拒药自含深意思，画兰偏露瘦精神。卷帘早见樱桃熟，莫为飞花又损身。
别恨
作者：孙原湘
朝代：清

欢爱方浓别恨牵，三生祇结十宵缘。香丝剪后云鬟乱，罗帕封来粉泪鲜。花里俄延悲悄悄，梦中寻觅路绵绵。遥知此后红窗月，一度思量一惘然。